Bográcsos és vásár – Leonának, Melindának és Leónak talán az élet

Kovács Leona, Szabó Melinda és Leo Milić gyógykezelésére és rehabilitációjára gyűjtöttek ma délelőtt Szabadkán.

A Naše malo nekome je sve elnevezésű csoportosulás jótékonysági bográcsos főzést és vásárt szervezett a Ivan Sarić Műszaki Iskola előtti téren.
Sara és az anyukája harmadszor segédkeznek a jótékonysági akcióban: „Önkéntesként veszünk részt az eseményen. Ő mindig készít valamit, valamilyen kézműves terméket és segítenek neki a barátai is az óvodából. Fontos, hogy minél többen eljöjjenek az ilyen vásárokra a kezeléshez és rehabilitációhoz szükséges pénzösszeg összegyűjtése érdekében.”
Finom illatok terjengtek a levegőben, sertés- és marhapörkölt főtt a bográcsokban. Az önkéntesek önköltségen szerezték be a hozzávalókat.
Saša Jovanović: „Emögött valami más is rejlik. Elsősorban mi lassan elfelejtettünk emberségesek lenni. Minél többet kellene barátkoznunk és amennyire csak lehet, visszahozzuk a család szellemét, a hagyományokat, a normális értékeket.”
A szervezők elégedettek voltak a jótékonysági rendezvény látogatottságával.
Tijana Mijović, szervező: „Az akció nagyon fontos. Azért, hogy összegyűjtsük a szükséges összeget Lea, Leo és Melinda részére. Ennek érdekében szerveztük az eseményt, hogy minél többet sikerüljön összegyűjtenünk számukra.”
Dana Radomirović, szervező: „Több mint húsz bográcsban főznek, nagy a kínálat. Gyerekprogramok is vannak animátorokkal és arcfestéssel. Ez valóban egy olyan dolog, ami felébreszti az emberben a szebb holnap reményét.”
A kedvezményezetteket SMS útján is lehet támogatni, ehhez a Budi human nevű szervezet biztosít felületet. Egy kód elküldésével a 3030-as számra 200 dinárral támogatható a gyógykezelésük. Melinda kódja 1336, Leonáé 1125, Leóé pedig 1341.

Jótékonysági bográcsos és vásár

Kovács Leona, Szabó Melinda és Leo Milić gyógyítására gyűjtöttek adományokat tegnap Szabadkán.

Tegnap délelőtt tartották a jótékonysági
bográcsos főzést és vásárt
a szabadkai Iván Sarić Műszaki Iskola előtti téren.
Tegnap október 23-a, vasárnap volt.
A Naše malo nekome je sve
elnevezésű csoportosulás szervezte meg
a jótékonysági bográcsost és vásárt.
A jótékonysági akcióban nagyon sok
felnőtt, fiatal és gyermek is részt vett,
hogy sikerüljön elegendő pénzt gyűjteni
a beteg személyek gyógyítására.
A bográcsokban finom sertéspörkölt
és marhapörkölt főtt.
A vásárban kézműves termékeket,
ruhákat és különféle termékeket lehetett vásárolni.
A vásárban érdekes gyermekprogramokat is szerveztek.
A szervezők elégedettek voltak,
mivel sokan látogattak ki a jótékonysági
bográcsosra és vásárra.
Melinda, Leona és Leo 3 személy,
akiknek súlyos betegsége van.
A jó szándékú emberek SMS küldésével is
tudnak segíteni Melindán, Leonán és León.
Egy kód elküldésével a 3030-as számra
200 dinárral támogatható a gyógyításuk.
Melinda kódja a 1336.
Leona kódja a 1125.
Leó kódja a 1341.
Ezeket a kódokat lehet elküldeni SMS-ben
a 3030-as számra.


Jótékonysági húsvéti vásár

Kézzel készült húsvéti díszeket, kelléket, kiegészítőket vásárolhattak ma a magyarkanizsaiak a helyi piacon, a Jovan Jovanović Zmaj Általános Iskola növendékeinek piaci standján.

Az intézmény diákjai, tanárai, pedagógusai, illetve a szülők összefogtak, hogy különféle érdekes, ünnepi apróságot készítsenek. A jótékonysági vásár becsületkasszás volt, a befolyt összegből az intézményt szeretnék majd fejleszteni a diákok.
Purgel Dávid, elnök, Diákparlament, Magyarkanizsa: „Az elsődleges cél, a legfőbb, hogy legyenek szekrények az iskolánkban, de ezen kívül minden mást is szeretnénk még, projektorokat, iskolás blúzokat, sportfelszereléseket. Igyekszünk mindegyikre szert tenni.”

Jótékonysági húsvéti vásár Magyarkanizsán

Jótékonysági húsvéti vásárt tartottak ma a magyarkanizsai diákok.

Ma április 14-e, csütörtök van.
Magyarkanizsa 1 város és község Vajdaságban.
A magyarkanizsai Jovan Jovanović Zmaj
Általános Iskola diákjai a helyi piacon
tartották meg a húsvéti jótékonysági vásárt.
A diákok kézzel készült húsvéti díszeket,
érdekes, ünnepi apróságokat
árultak a magyarkanizsai piacon.
A jótékonysági vásár becsületkasszás volt.
Ez azt jelenti, hogy minden vásárló
annyi pénzt adott a húsvéti díszekért,
amennyit szeretett volna.
A jótékonysági húsvéti vásárból
összegyűjtött pénz az iskola
fejlesztésére lesz költve.
A diákok szeretnék, hogy az iskolában
legyenek szekrények, sportfelszerelések,
technikai eszközök és iskolás pólók is.
A diákok azt remélik, hogy a jótékonysági
húsvéti vásárból összegyűjtött pénzből
ezeket a dolgokat meg tudják vásárolni
az iskolájuknak.


Lélekhangoló

Böjte Csaba ferences rendi szerzetes volt a VM4K Csütörtök esték elnevezésű rendezvénysorozat vendége. A Dévai Szent Ferenc Alapítvány alapítója Lélekhangoló címmel tartott előadást Palicson a Magyar Művelődési Központban.

Teljesen megtelt a Magyar Művelődési Központ Palicson. Több mint kétszázan hallgatták Böjte Csaba Lélekhangoló című előadását.
Döme Adrianna: „Lehetőségünk van élőben, azt az energiát átvenni tőle, amit ő tud ilyenkor nyújtani. A kiírás is írja, Lélekhangoló, tehát egy kicsit áthangolódni magunkat a jóság felé, illetve a közelgő ünnepekre.”
Böjte Csaba már nem először járt Vajdaságban. Elmondta, mindig úgy érzi, hogy testvérek közé jön, hiszen a kisebbségi sors összeköti őt a délvidékiekkel, Erdélyben is hasonló a helyzet, mint Vajdaságban.
„Én a reményt, a hitet, a szeretetet szeretném az emberek szívébe kicsit lángra gyújtani, hogy bízzunk a holnapba, bízzunk egymásba, bízzunk a mi Urunk, Jézus Krisztusban, aki megváltott bennünket. Azt hiszem, hogy erre nagy-nagy szükség van, nem tudom, hogy itt erre mennyire, de Erdélyben sok a depressziós, szomorú, rossz kedvű ember, adná az Isten, hogy sikerüljön tényleg kicsit felhangolni saját lelkünket.”
Az esemény végén közösen elimádkozták a Miatyánkot, és az Üdvözlégyet. Az esemény a Vajdasági Magyar Képző-, Kutató- és Kulturális Központ szervezésében valósult meg.

Lélekhangoló Böjte Csabával

Tegnap este Böjte Csaba volt a VM4K Csütörtök esték – másképp elnevezésű rendezvénysorozat vendége.

Tegnap március 17-e, csütörtök volt.
Böjte Csaba erdélyi ferences rendi szerzetes.
Erdély Romániában van.
Böjte Csaba a Dévai Szent Ferenc Alapítvány megalapítója.
Déva 1 város Erdélyben.
Böjte Csaba Lélekhangoló címmel
tartott előadást Palicson
a Magyar Művelődési Központban.
Több mint 200 érdeklődő hallgatta meg
a szerzetes előadását.
Böjte Csaba már nem először járt Vajdaságban.
A szerzetes elmondta, hogy mindig úgy érzi,
hogy testvérek közé jön Vajdaságba.
Jövőre lesz 30 éves a Dévai Szent Ferenc Alapítvány.
Jövő év 2023 lesz.
A szerzetes 29 évvel ezelőtt
fogadta be az első gyereket otthonába.
Böjte Csaba már több mint 6 ezer
nehézsorsú gyereket fogadott be otthonába.
Böjte Csaba a szegény sorsú gyerekek védelmezője.
A szerzetes elmondta, a gyerek az igazi orvosság a családban.


A tanévkezdés elhalasztását kérik

Az iskolakezdés elhalasztását javasolja Szerbiai Tanügyi Dolgozók Szakszervezeti Uniójának főbizottsága Szerbiában. Legalább két hét halasztást kértek.

Döntésük igazolásképpen öt érvet sorakoztattak fel a halasztás mellett, melyek közül első helyen arra hivatkoztak, hogy a helyi önkormányzatoknak nincs pénzük maszkok és fertőtlenítőszerek beszerzésére, ezért időre van szükség a tanulók és a tanárok fogadására. Emellett kitértek arra is, hogy az iskolák még nem kapták meg a leredukált tanterveket és programokat sem.
Értékelésük szerint világos utasítások nélkül, helyhiány, nagy létszámú osztályok és sok szerbiai fertőzött mellett szinte lehetetlen biztonságos iskolai környezetet biztosítani.

A tanévkezdés elhalasztását kérik

Az iskolakezdés elhalasztását kérik Szerbiában.

A Szerbiai Tanügyi Dolgozók
Szakszervezeti Uniójának
főbizottsága kéri
az iskolakezdés elhalasztását.
A szervezet azt kéri,
hogy 2 héttel
halasszák el
az iskolakezdést.
Ez azt jelenti,
hogy nem szeptember 1-jén
kezdődne a tanítás,
hanem szeptember közepén.
A szervezet azért kéri
az iskolakezdés
elhalasztását,
mert azt mondják,
hogy az önkormányzatoknak
nincs pénzük
megvásárolni
az iskoláknak
a maszkokat és
a fertőtlenítőszereket.
Minden városnak van
önkormányzata.
Az iskolák nem kapták még
meg a pontos terveket
és programokat, hogy
hogyan kezdjék a tanítást
szeptember 1-jétől,
ezért is kellene
az iskolakezdés halasztása.
A szervezet azt is mondja,
hogy a koronavírus-járvány miatt
veszélyes lenne
szeptember elején
az iskolakezdés,
ezért is fontos lenne,
hogy később kezdődjön
a tanítás Szerbiában.


Hétfőtől érkezik a 100 eurós támogatás azok számlájára, akik igényelték

Hétfőtől, május 25-étől várhatják számlájukra a 100 eurós összeget azok a szerbiai polgárok, akik telefonon vagy elektronikus úton igényelték ezt a pénzsegélyt.
A nyugdíjasok az elmúlt napokban már megkapták a pénzt, és tegnap a mintegy 160 ezer szociális segélyben részesülő számlájára is átutalták. Megoldást találtak azok számára is, akik egészségi állapotuk miatt nem tudnak elmenni a bankba.
Hét nap alatt közel 3 millió 900 ezer szerbiai polgár igényelte a 100 eurós pénzsegélyt. Ha ehhez a számhoz hozzáadjuk azokat a nyugdíjasokat és szociális segélyben részesülőket, akiknek a számlájára már megérkezett a pénz, akkor már összesen mintegy 5,8 millió lakosról beszélhetünk – mondta Siniša Mali pénzügyminiszter: „A mozgásukban korlátozott emberek számára is találtunk megoldást, akik nem tudnak elmenni a bankba. Ez nem jár többletköltséggel, viszont egy egyszeri meghatalmazásra szüksége van annak, aki felveszi helyettük a 100 eurót. Kell hozzá mindkét személyi igazolvány is, a sajátja, és azé a személyé, akinek a nevében a pénzsegélyt felveszi. Nincs szükség közjegyzői hitelesítésre.”
Csütörtökön a szociális segélyre jogosult mintegy 160 ezer személy részére is átutalták a 100 eurót – hangsúlyozta Siniša Mali. Elmondta, hogy a jövő héten a többi polgár részére is megkezdik a kifizetéseket: „Május 25-én, illetve hétfőn kezdjük kifizetni a pénzsegélyt mindazoknak, akik igényelték. Naponta 500 ezer lakos számlájára utaljuk majd át az összeget. Számításaim szerint az ezt követő öt-hat napon belül mindenkit kifizetünk, aki jelentkezett.”
A felnőtt korú polgárok június 5-ig igényelhetik a 100 eurós pénzsegélyt, és a pénzügyminiszter szerint június 7-ig mindenki meg fogja kapni.

Hétfőtől megkapják a 100 eurót azok, akik igényelték

Hétfőtől érkezik a 100 eurós támogatás azoknak a számlájára, akik igényelték.

Hétfő május 25-e lesz.
A 100 eurós támogatást
minden nagykorú szerb
állampolgár igényelheti.
Interneten keresztül
vagy telefonon lehet igényelni
a 100 eurós támogatást.
A beteg és a mozgásban akadályozott
embereknek nem kell
személyesen elmenniük
a bankba felvenni
a 100 eurós támogatást.
Aki egészségi állapota miatt
nem tud elmenni a bankba
felvenni a 100 eurót,
annak írnia kell
1 egyszeri felhatalmazást.
A felhatalmazásba bele
kell írni, hogy ki veszi fel
a beteg ember helyett
a pénzt.
A felhatalmazással együtt
a felhatalmazott embernek
vinnie kell a saját
és a beteg ember
személyi igazolványát
a bankba.
A felhatalmazást nem kell,
hogy közjegyző hitelesítse.
A nyugdíjasok és azok,
akik szociális segélyt kapnak,
már megkapták
a 100 eurót.
A támogatást június 5-ig
lehet igényelni
interneten keresztül
vagy telefonon.
A tervek szerint június 7-ig
minden nagykorú szerb
állampolgár, aki igényelte,
megkapja a 100 eurót.
Ezt a telefonszámot
kell hívni a 100 eurós
támogatásért:
0800 101100
Ezen az internetes oldalon
kell igényelni
a 100 eurós támogatást:
idp.trezor.gov.rs


Egy rég elfeledett betegség szedi áldozatait Szerbiában

Egy rég elfeledett betegség, a szamárköhögés az elmúlt hónapokban öt gyermekéletet követelt Szerbiában. Az orvosok azt mondják, a járvány küszöbén áll az ország, és emlékeztetik őket, hogy a védőoltás a törvény szerint kötelező.

Az év eleje óta több mint 400 szamárköhögéses esetet regisztráltak Szerbiában. Mindez az orvosok szerint az oltás elkerülésének az eredménye. Bár a törvény szerint a gyermekeik beoltását megtagadó szülők büntetésben részesülnek, ezt valójában kevesen kapják meg. 2020-tól napjainkig valamivel több mint 240-en feljelentés jutott el a belgrádi szabálysértési bírósághoz, de csak minden negyedik ítélet volt elmarasztaló. 23 bírósági ügyben 5.000-től 60 ezer dinárig terjedő pénzbírságot szabtak ki, 25 esetben csak figyelmeztetést adtak ki. Kilenc ügyben az elmarasztaló eljárást felfüggesztették, míg egy bírósági ügyben az elmarasztaló ítéletet felmentővé módosították.
Az átoltottság a szamárköhögés esetében jóval 85 százalék alatt van, ami korántsem elegendő a nyájimmunitáshoz, mondta a szerb közmédia műsorában dr. Snežana Rsovac, a belgrádi Tyrs utcai egyetemi gyermekklinika tüdőgyógyász szakorvosa.
„Az acelluláris formájú oltást a szamárköhögést okozó Bordetella pertussis ellen három adagban kapják meg, életük második hónapjától, azaz életük második és hatodik hónapja között, majd a második életévben az első emlékeztető oltást, illetve egy harmadik adagot, ami az iskolakezdés előtti második újraoltást jelenti a hetedik életévben.”

Egyre több a szamárköhögéses beteg Szerbiában

Az elmúlt hónapokban 5 gyermek vesztette életét a szamárköhögés miatt Szerbiában.

Az orvosok azt mondják, hogy akár járvány is lehet
a szamárköhögésből Szerbiában.
Az orvosok arra emlékeztetik a szülőket,
hogy a szamárköhögés elleni védőoltás
a törvény szerint kötelező.
Január óta több mint 400 szamárköhögéses beteg volt Szerbiában.
Az orvosok szerint a szamárköhögés terjedése
a védőoltások elkerülése miatt alakult ki.
Ez azt jelenti, hogy sok szülő nem viszi el gyermekét
a kötelező védőoltásokra.
A törvény szerint a gyermekeik beoltását megtagadó szülők
büntetést kapnak.
Ezt a büntetést valójában kevesen kapják meg.
Azok a szülők, akik gyermekeik beoltását megtagadják
5 ezer dinártól 60 ezer dináros pénzbüntetést is kaphatnak.
A gyermekek életük második és hatodik hónapja között
kapják meg a védőoltást a szamárköhögés ellen.
A szamárköhögés 1 veszélyes, fertőző betegség.
A szamárköhögéses beteg nagyon csúnyán köhög, akár fulladozik is.


Folyamatos a húspultokon is a drágulás

Folyamatosan drágul a hús Szerbiában. Az országban van elegendő takarmány, de az is egyre drágább, egyebek között emiatt tapasztalható az áremelkedés. Egyre több gazda felhagy az állattenyésztéssel, kevesebb a vágójószág, ez is húsdrágulás egyik oka.

Ludason egykor szinte minden házban hizlaltak jószágot, ma már csak elvétve foglalkozik valaki sertés- vagy szarvasmarha tenyésztéssel. A takarmányárak az egekbe szöktek. A vágótehén ára élősúlyban nagyjából 210, az üszőborjú 250-300, míg a bika 350 dinár kilogrammonként. A hízósertésért a múlt héten 208 dinárt fizettek hozzáadott értékadó nélkül, most azonban csökkent a felvásárlási ár.
A szabadkai hentesüzletekben néhány nappal ezelőtt akár 1200 dinárt is elkértek egy kiló marhahúsért, mostanra azonban valamelyest mérséklődött az ára. Egy évvel ezelőtt ugyanakkor még 700 dinárt kellett fizetni érte.
Diósi István egyre kevesebb húst vásárol. Alkalmanként egy kiló helyett csak 70 dekát, sertés- vagy csirkehúst. „700 dinár egy kiló mellehúsa. Itt most már úgy jön ki az egész, hogy a disznóhús meg a csirkehús egymást zavarják az árban. És soha nem volt az, hogy csirkehús olyan drága volt, mint a disznóhús. Ugyanúgy a marhahús, a marhahús elszökött az égbe.”
A húsdrágulást Dušanka Kojić is tapasztalja. „Mi legtöbbet egy kicsit szalonnát, ezt az abáltat, kis szalonnát, csirkehúst, meg halat szoktunk, szerintem mindennek fölment az ára.”
Angyal István hentes szerint a drágulások ellenére van kereslet a jó minőségű húsra. „Az árak, mondjuk, három hete egy kicsit emelkedtek, de azóta maradt az ára mindennek. Semminek nem ment föl az ára három hét óta körülbelül. 980 dinár az üszőcomb, 660 dinár az üszőoldalas, a csevap egy kicsit megemelkedett, annak most 708 dinár kilója.”
A bárány kilója 920, a birkahús pedig 430 dinár. Bálint Krisztina hentes azt mondta, a marhahús ára 1070 dinárra emelkedett május elseje előtt, most viszont 900 dinárra csökkent. Legutóbb a sertéshús ára nőtt. „Most a combnak 599 dinár kilója, a nyakkaraj, karaj, lapocka, darált hús 590.”
Akárcsak a sertés- és a marhahús esetében, a szárnyasoknál is a takarmány drágulása idézte elő az áremelkedést. Jelenleg a baromfihúsárusoknál a tyúkot, a kakast, a fiatal csirkét 350-360 dináros kilogrammonkénti áron lehet megvásárolni, ez nagyjából 50 dinárral több, mint egy évvel korábban. Ugyanakkor kacsát, libát, pulykát csak elvétve lehet kapni, mert felhagytak ezeknek a szárnyasoknak a nevelésével, annyira megemelkedtek a takarmányárak Szerbiában, különösen itt Vajdaságban.
Egy árusnál végül találtunk konyhakész kacsát is, kilója 700 dinárba kerül.

Folyamatosan drágul a hús

Az országban van elegendő takarmány,
de az is egyre drágább.
Takarmánnyal etetik a jószágokat.
Takarmány például a kukorica, a zab, a napraforgó.
A takarmány árának növekedése miatt
drágul folyamatosan a hús is.
Azért is drágul a hús az országban,
mert egyre több gazda hagyja abba
az állattenyésztést és kevesebb a vágójószág.
Ludason régebben minden házban hizlaltak jószágot.
Ludas 1 falu Szabadka községben.
Ma már csak kevés házban foglalkoznak
sertés vagy szarvasmarha tenyésztéssel Ludason.
A szabadkai hentesüzletekben pár nappal ezelőtt
akár 1200 dinárt is elkértek 1 kiló marhahúsért.
Egy évvel ezelőtt még 700 dinárt
kellett fizetni ugyanazért a húsért.
A vásárlók is észreveszik a hús drágulását.
A vásárlók elmondták, a drágulás miatt
kevesebb húst tudnak vásárolni.
Angyal István hentes elmondta,
980 dinár az üszőcomb, 660 dinár az üszőoldalas,
a csevap ára pedig 708 dinár kilója.
A bárány kilója 920 dinár, a birkahús 430 dinár.
A marhahús ára 1070 dinárra emelkedett
május 1-je előtt.
Most viszont 900 dinárra csökkent
a marhahús ára.
A sertéshús ára is megnövekedett.
Most a sertés combnak 599 dinár kilója,
a nyakkaraj, a karaj, a lapocka, a darált hús 590 dinár.
A tyúkot, a kakast, a fiatal csirkét
360 dináros kilogrammonkénti
áron lehet megvásárolni.
Ez az ár 50 dinárral több, mint 1 évvel korábban.


Hivatalosan is influenzajárványt hirdettek Magyarországon

A Nemzeti Népegészségügyi Központ közlése szerint az influenzaszerű tünetekkel orvoshoz forduló betegek száma átlépte a járványküszöböt.

Egy hét alatt, vagyis január 20. és 26. között az influenza miatt orvoshoz fordulók száma Veszprém megyében csaknem háromszorosára, Csongrád és Tolna megyében több mint kétszeresére nőtt. A betegek több mint 33 százaléka 14 év alatti gyermek, több mint 36 százalék pedig 15-34 éves fiatal felnőtt volt.
Az illetékesek felhívják a figyelmet a megelőzésre, mindenek előtt az alapos kézmosás fontosságára.
Szerbiában is több kórházban látogatási tilalmat vagy szigorítást vezettek be. A Szabadkai Közkórházban például egyszerre csak egy látogatója lehet egy-egy betegnek.

Influenzajárvány van Magyarországon

Egész Magyarországon influenzajárvány van.

Influenzajárvány az, amikor
nagyon sok ember megy orvoshoz
az influenza miatt.
Egész Magyarországon sok
az influenzás beteg.
Az influenza megfázásos betegség.
Az influenzás ember köhög, tüsszög, lázas.
Magyarországon a legtöbb influenzás beteg
15 és 34 év közötti ember.
Sok influenzás beteg 14 év alatti gyermek.
Szerbiában még nincs járvány.
Szerbiában több kórházban is
látogatási tilalom van.
Látogatási tilalom az, amikor
nem szabad meglátogatni a beteget
a kórházban.
A Szabadkai Közkórházban
korlátozott látogatás van.
Szabadkán az a korlátozás,
hogy egyszerre csak 1 látogató mehet 1 beteghez.
Az orvosok azt mondják,
nagyon fontos a megelőzés.
A megelőzés megvéd az influenza ellen.
Megelőzés például a többszöri kézmosás.
Megelőzés például az arcmosás.
Megelőzés például a gyümölcsök,
zöldségek és a méz evése is.


Egyelőre csak próbaérettségit írnak a középiskolások május 31-én, kizárólag anyanyelvből - írja a szerb közmédia.

A gimnáziumok harmadik osztályos tanulóit, valamint a szakközépiskolák és művészeti iskolák negyedikes diákjait tesztelik majd. Az utóbbi időben több javaslat és kifogás is érkezett az oktatási törvény módosításaival kapcsolatban, emiatt az érettségi bevezetését két évvel elhalasztják.

Május végén próbaérettségit írnak a középiskolások

Május 31-én még csak próbaérettségit írnak a középiskolások Szerbiában.

A próbaérettségit a végzős középiskolások írják.
A próbaérettségit az elmúlt évek
tanulmányaiból írják a középiskolások.
Május 31-én csak anyanyelvből írnak próbaérettségit
a szerbiai középiskolások.
A gimnáziumok harmadik osztályos tanulói,
valamint a szakközépiskolák és művészeti iskolák
negyedik osztályos diákjai írják majd a próbaérettségit.
Igazi érettségit még nem fognak írni a középiskolások.
Az érettségi írásának bevezetését
2 évvel elhalasztották az országban.


Halottak napja van

Ez a tisztítótűzben szenvedő lelkek emléknapja.

Általános szokás szerint az előtte való délutánon rendbe hozzák a sírokat a gyászolók. Virágokkal, koszorúkkal feldíszítik, és az este közeledtével gyertyákkal, mécsesekkel kivilágítják, „hogy az örök világosság fényeskedjék” az elhunytak lelkének.
Idegenben elhunyt, ismeretlen földben nyugvók emlékének a temetőkereszt vagy más közösségi temetőjel körül gyújtanak gyertyát. Egykor néhol máglyát gyújtottak, miközben szünet nélkül harangoztak.
Elterjedt szokás szerint ezen az estén otthon is égett a gyertya, mégpedig annyi szál, ahány halottja volt a családnak.

Ma van halottak napja

A keresztény hívők ma emlékeznek meg a halottak napjáról.

Minden év
november 2-án van
halottak napja.
Ma november 2-a,
hétfő van.
Szokás szerint
halottak napja előtti
délután az emberek
rendbe rakják
az elhunyt szeretteik
sírjait.
Halottak napja
előtti délután
november 1-je.
A keresztény hívők
november 1-jén
ünneplik a mindenszenteket.
November 1-jén
a keresztény hívők
kimennek a temetőkbe,
és virágokat, mécsest visznek
az elhunyt szeretteik
sírjaira.
Az emberek
a mécseseket
az elhunyt szeretteik
sírjaira rakják,
és meggyújtják.
A meggyújtott
mécsesektől
világosság lesz a temetőben,
ami azt jelenti,
hogy örök világosság
fényeskedik az elhunyt
lelkeknek.
Halottak napja estéjén
az emberek
otthonukban is
gyertyát gyújtanak.
Szokás szerint
annyi gyertyát kell
gyújtani, amennyi
halottja van a családnak.
Halottak napja
csendes és imával teli nap.


Vasárnapig tart a Meet & eat gasztrofesztivál Szabadkán

Nagy érdeklődés övezi a Meet & eat gasztrofesztivált és húsvéti vásárt a központban. Az érdeklődők különböző húsvéti díszeket, sonkát, könyvet, mézet és lángost is vásárolhatnak a helyszínen, emellett kézműves-foglalkozásokon is részt vehetnek.

Nagy érdeklődés övezi a vásári kavalkádot. Amíg az idősebbek sétáltak és vásároltak, addig a gyerekek csibét készítettek az Aranykapu kreatív saroknál.
Saláta Júlia: „Csináltunk ilyen háromszög alakú csibét. Egy lap volt, aztán megcsináltuk a fejét, raktunk rá tollakat, meg szárnyát is.”
Sinkó Alekszandra, Sinkó Andrea: „- Eddig kézműveskedtünk kicsit. Most befejeztük a színezést.
- Meg tyúkokat csináltunk. Csibéket csináltunk.
- Eljöttünk ide táncolni.”
A Meet & eat gasztrofesztivált ősszel is megszervezik. A tavaszi rendezvény idén 15 éves.
Polyákovity Izabella szervező: „Igyekszünk mindig a család apraját és nagyját is megszólítani a rendezvénnyel. Az idősebbeknek kedvez a gasztrorész, a fiatalabbaknak pedig kézműves sarkot szerveztünk. Itt a hátam mögött láthatóak a gyermekek, akik éppen kiscsibéket készítettek.”
A vásárt az érdeklődők vasárnapig tekinthetik meg.

Vasárnapig tart a gasztrofesztivál Szabadkán

Vasárnapig tart a Meet & eat elnevezésű gasztrofesztivál Szabadkán.

Vasárnap április 10-e lesz.
Vasárnapig tart a húsvéti vásár is
Szabadka központjában.
Tegnap sok érdeklődő látogatott ki
a gasztrofesztiválra és a húsvéti vásárra.
Tegnap április 6-a, szerda volt.
A gasztrofesztiválon különböző finom
ételeket és italokat kóstolhatnak
és vásárolhatnak meg az érdeklődők.
A húsvéti vásáron különböző húsvéti díszeket,
sonkát, könyveket, mézet és lángost is
vásárolhatnak az emberek.
Kézműves foglalkozáson is részt vehetnek
az érdeklődők Szabadka központjában.
Az aranykapu saroknál érdekes
foglalkozásokkal várják a gyerekeket.
A Meet & eat gasztrofesztivált ősszel is megszervezik.
A jelenlegi tavaszi rendezvény idén 15 éves.
Idén 2022 van.


Új magyar nyelvű szakok nyílnak a topolyai Mezőgazdasági Iskolában

Az intézmény nyílt napot tartott a Tangazdaságban, ahol a gyakorlati oktatás zajlik. Az érdeklődők tájékozódhattak a különböző három- és négy éves szakokról, valamint a Diákotthon nyújtotta lehetőségekről is.

Élelmiszeripari, valamint biotechnikai technikus szak is nyílik ősszel magyar nyelven a topolyai Mezőgazdasági Iskolában.
Nagy volt a nyüzsgés a topolyai Mezőgazdasági Iskola Tangazdaságán, az érdeklődő diákok ugyanis traktorra pattanhattak, megtekinthették a növénytermesztést, az állatgondozást és számos más gyakorlati tevékenységet is. A gunarasi Mezei Márk a mezőgazdasági technikus szakra készül. „Egyszerűen megtetszett, az egész család ezzel foglalkozik, szülők, nagyszülők, mindenki. Itt talán megtanulom még pontosabban, hogy mit hogy kellene csinálni a gazdaságban.”
Az állategészségügyi az egyik legnépszerűbb szak. A Tangazdaságon egyébként a hagyományos háziállatok mellett megtalálhatók egzotikusak is, mint például a lámák. Lehet tanulni lovagolni is. A Tangazdaságot a tanulók mutatták be. Tóth Emőke, tanuló, Mezőgazdasági Iskola és Diákotthon, Topolya: „Nem okvetlenül csak háziállatok és haszonállatok vannak, hanem például madarak, illetve lámák is, ami szerintem nagyon érdekes lehet a gyerekeknek, illetve sok mindent megtanulunk, és szerintem remek szakemberek lehetünk, miután ebből az iskolából kijutunk.”
A topolyai Mezőgazdasági Iskolának egész Vajdaságból vannak diákjai. A Diákotthon 102 férőhellyel korszerű feltételeket biztosít, napi háromszori étkezéssel és számos szabadidős programmal. Barna Boglárka, vezető, Diákotthon, Topolya: „A feltételek a bejelentkezésre ugyanazok lesznek, az átlageredmény, a példás magaviselet, a szülők havi bevétele, amit szétosztanak családtagonként, és ezen kívül még vannak azok a diákok, akik részt vettek az iskolai versenyeken.”
A Tangazdaság 90 hektár földet művel és jelentős állatállománnyal is rendelkezik. Folyamatosak a fejlesztések. A Mezőgazdasági Iskolában idén is három és négy éves szakok nyílnak magyar és szerb nyelven. Horváth Zsolt, igazgató, Mezőgazdasági Iskola és Diákotthon, Topolya: „A mezőgazdasági technikus, állategészségügyi technikus szak mellett van egy új szakunk is, ami magyar nyelven nyílik csak, ez az élelmiszeripari, biotechnológiai technikus, a hároméves képzések közül megemlíteném a már megszokott, hagyományos és nagyon attraktív mezőgép kezelő és pék szak lesz az idén. Ez egy kombinált tagozat és szerb nyelven már harmadik évben van pincér és szakács szak.”
A Mezőgazdasági Iskolának jelenleg több mint 400 tanulója van, a Diákotthon pedig teljes kapacitással működik.

Két új magyar nyelvű szak nyílik a topolyai Mezőgazdasági Iskolában.

Ez a 2 új magyar nyelvű szak az élelmiszeripari
és a biotechnikai technikus szak lesz.
A 2 új magyar nyelvű szak szeptembertől nyílik
a topolyai Mezőgazdasági Iskolában.
Az iskola tegnap nyílt napot tartott a Tangazdaságban,
ahol a gyakorlati oktatás történik.
Tegnap április 26-a, péntek volt.
Az érdeklődők tájékozódhattak a különböző
3 éves és 4 éves szakokról,
és a topolyai Diákotthonról is.
Az állategészségügyi az egyik legnépszerűbb szak
a topolyai Mezőgazdasági Iskolában.
Egész Vajdaságból vannak diákjai
a topolyai Mezőgazdasági Iskolának.
A Diákotthonban 102 férőhely van,
napi háromszori étkezést
és több szabadidős programot is biztosít a diákok számára.
A Diákotthonba való bejutás feltételei
az átlageredmény, a példás magaviselet,
a szülők havi bevétele és a versenyeken való részvétel.
A Mezőgazdasági Iskolában idén is 3
és 4 éves szakok nyílnak magyar és szerb nyelven.
Ezek a szakok a mezőgazdasági technikus,
az állategészségügyi technikus,
az új szak, ami magyar nyelven nyílik,
ez az élelmiszeripari, biotechnológiai technikus.
A 3 éves szak például a mezőgép kezelő, a pék szak.
A Mezőgazdasági Iskolának jelenleg több
mint 400 tanulója van.


Az idén több baba született

612 csecsemővel több született idén Szerbiában az év első kilenc hónapjában 2018 azonos időszakához képest - jelentette ki Slavica Đukić-Dejanović a szerb közmédia műsorában.

A népesedéspolitikával megbízott tárca nélküli miniszter elmondta, ezzel Szerbia vezető helyre lépett elő a régióban az újszülöttek szempontjából, megelőzve például Albániát, Magyarországot, Romániát és Bulgáriát. Reményét fejezte ki ugyanakkor, hogy ez a szám még inkább emelkedik majd.

Idén több baba született

Idén több baba született Szerbiában, mint tavaly.

Idén 2019. van.
Tavaly 2018. volt.
Az év első 9 hónapjában született
több baba idén Szerbiában.
Az év első 9 hónapja januártól szeptemberig tart.
Tavaly az év első 9 hónapjában kevesebb
baba született Szerbiában.
Az év első 9 hónapjában 612 babával
született több idén, mint tavaly.
Szerbiának jó, hogy több baba született idén.
Szerbia azt akarja, hogy még több
baba szülessen az országban.


Autó nélkül az érettségi bálra

Promóciós filmet készített Szabadka Város Önkormányzata az Autó nélkül az érettségi bálra elnevezésű akció keretében.

A szerbiai Közlekedésbiztonsági Ügynökségtől egy hónapja érkezett a felkérés a szabadkai önkormányzathoz, hogy csatlakozzon ehhez a kampányhoz, amelynek célja még az érettségi bálok kezdete előtt felhívni a fiatalok figyelmét a közlekedés veszélyeire.
A film főként arra hívja fel a figyelmet, hogy szórakozás után ittasan, fáradtan, ne üljenek a volán mögé.
Petar Pantenilac, Szabadka Város Közlekedésbiztonsági Tanácsának elnöke: „Szerettünk volna jobban, nagyobb mértékben hozzájárulni az akcióhoz, mint a korábbi években, hogy jobban előtérbe kerüljünk. Felhasználtuk a tavalyi történetet, partnerünkkel, aki az első közlekedésbiztonsági promóciós filmet is készítette nekünk. Idén is úgy döntöttünk, hogy készítünk egy promóciós filmet a következő témára: Autó nélkül az érettségi bálra. A filmben a Danilo Kiš Színházi Műhely színészei vettek részt, mert szerettük volna, hogy ez a film teljes egészében helyi jellegű legyen, illetve hogy ismert szabadkai személyek vegyenek részt benne, és az egész produkciót, a felvételeket szabadkaiak készítsék. Természetesen az egész projektet Szabadka Város Önkormányzata pénzelte a Közlekedésbiztonsági Alapján keresztül."

Autó nélkül az érettségi bálra

Kisfilmet készített Szabadka Város Önkormányzata.

A kisfilm címe az Autó nélkül az érettségi bálra.
A kisfilm célja, felhívni a fiatalok figyelmét,
még az érettségi bálok kezdete előtt,
a közlekedés veszélyeire.
A kisfilm célja, hogy felhívja a fiatalok figyelmét
arra, hogy szórakozás után ittasan,
fáradtan, ne vezessenek semmilyen járművet.
Az ittas és fáradt vezetés miatt
nagyon sok közlekedési
és halálos baleset történhet.
Az egész kisfilmben szabadkai
fiatal színészek szerepelnek.
Az egész kisfilmet Szabadka területén filmezték.
A kisfilm szerb nyelven készült.
A kisfilmben buli után ittasan ülnek be
a fiatalok az autóba.
Az ittas sofőr miatt baleset történik,
amibe az egyik fiatal lány belehal.
Itt tekinthető meg a kisfilm:


Romlik a járványhelyzet, szigorításokra készülhetünk

Jelentősen emelkedik a koronavírusban elhunytak és a lélegeztetőgépen kezeltek száma Szerbiában.

19 újabb személy halt meg a fertőzés szövődményeinek következtében, míg újabb 3497 betegnél mutatták a koronavírust az országban. Az 1500-hoz közelít azok száma, akik kórházi ellátásra szorulnak Szerbia-szerte, és 93 személyt kezelnek lélegeztetőgépen. A járvány kezdete óta hivatalosan 7358-an veszítették életüket a fertőzés szövődményeinek következtében. Zlatibor Lončar szerb tárcavezető azt nyilatkozta, kötelezővé nem teszik majd az oltás felvételét, ugyanakkor újabb járványügyi szabályokat várhatóan bevezetnek az országban.
Drasztikusan át is alakult a járványhelyzet Szerbiában, az előző hullámokhoz képest most súlyosabb klinikai kép jellemző a pácienseknél - erről beszélt a szerb köztévében Milika Ašanin, a Szerbiai Klinikai Központ igazgatója. Hozzátette, a súlyos betegek között a legtöbben nem vették fel a koronavírus elleni védőoltást. Azt, hogy romlik a járványhelyzet Szerbiában alátámasztja a covid-ambulanciákon növekvő vizsgálatszám, valamint a kórházi kezelésre szorulók emelkedő száma is. Felhívta a figyelmet arra is, hogy sokan otthon kezelik magukat, és esetükben megnő az esélye annak, hogy a betegség súlyosbodik, ugyanis nem kapják meg a megfelelő terápiát. Jelenleg az elvégzett tesztek megközelítőleg 22 százaléka bizonyul pozitívnak, ami rendkívül magas szám - részletezte a klinikai központ igazgatója.

Egyre több a koronavírusban elhunytak száma.
Egyre több koronavírusos beteg kerül lélegeztetőgépre.
Már több mint 3 ezer koronavírusos beteg van az országban naponta.
A rossz járványhelyzet miatt,
várhatóan szigorításokat vezetnek be Szerbiába.
Ezt Zlatibor Lončar szerb egészségügyi miniszter mondta.
Zlatibor Lončar azt is elmondta,
hogy a koronavírus elleni védőoltást
nem teszik kötelezővé, de ezért kellenek a szigorítások.
Milika Ašanin, a Szerbiai Klinikai Központ igazgatója elmondta,
hogy a mostani koronavírusos betegek
súlyosabb tüneteket mutatnak.
A klinikai központ igazgatója azt is elmondta,
hogy a súlyos betegek között
azok vannak, akik nem vették fel
a koronavírus elleni védőoltást.
Az igazgatónő elmondta,
hogy sok beteg otthon gyógyítja magát,
ezért a betegség súlyosbodik.
Ha valaki észreveszi, hogy beteg,
akkor orvoshoz kell menni.


Pravoszláv nagypéntek

Ma tilos dolgozni, mulatozni, az ortodox templomokban nincs mise.

A pravoszláv hívek számára ma van nagypéntek, Krisztus keresztre feszítésének napja. Ilyenkor szigorú böjtöt tartanak, tilos a mulatozás, nem dolgoznak a földeken és a házban sem, egyedül a húsvéti előkészületek engedélyezettek, valamint a tojásfestés. Az élet forrásának tekintett tojást nagycsütörtökön, illetve nagypénteken festik, általában pirosra, amivel később, egyes területek hagyománya szerint a gyerekek arcát megdörzsölik, a háziak megmosdanak abban a vízben, amiben éjszaka a tojásokat tartották. Az ortodox templomokban nem mondanak misét. A liturgia abból áll, hogy részleteket olvasnak fel a szentírásból a nagyhét eseményeiről és Jézus szenvedéséről.
Fotó: Fonet/Szerb Pravoszláv Egyház
Irinej pátriárka mai üzenetében egyebek mellett arról is beszélt, hogy ne csak szeretteinknek és barátainknak, hanem ellenségeinknek is bocsássunk meg.
„Bocsássunk meg mindenkinek a feltámadással és énekeljünk. Krisztus feltámadott a halottak közül, legyőzve a halált, azoknak is életet adva, akik a sírban vannak. Krisztus feltámadott, valóban feltámadott.”

Ma van pravoszláv nagypéntek

Ma, április 26-án van pravoszláv nagypéntek.

A pravoszláv és az ortodox ugyanazt jelenti.
A pravoszláv és az ortodox hívek Jézushoz imádkoznak.
A pravoszláv híveknek ma van nagypéntek.
Pravoszláv nagypénteken van Krisztus keresztre feszítésének napja.
Pravoszláv nagypénteken a hívek szigorúan böjtölnek.
Szigorú böjt azt jelenti, hogy a pravoszláv hívek nem esznek húst.
Pravoszláv nagypénteken a híveknek tilos a szórakozás.
Pravoszláv nagypénteken a hívőknek nem szabad dolgozni.
Pravoszláv nagypénteken a hívők csak húsvétra készülhetnek.
Pravoszláv nagypénteken a hívők húsvéti tojást festhetnek.
A húsvéti tojásokat pirosra festik a pravoszláv hívők.
A pravoszláv templomokban nagypénteken nincsenek misék.
A templomokban a papok felolvassák Jézus szenvedését.


Elmarad a tölgyfaágégetés Szabadkán

Nem lesz tölgyfaágégetés a pravoszláv karácsony előestéjén Szabadka főterén.

A reggeli favágást még megtartják, a menet 8-kor indult a makkhetesi erdőbe, és fél tízkor jön vissza. Az esti felvonulás és a központi téri kulturális műsor azonban a járványhelyzet miatt elmarad. A szervezők döntését a polgármester is megerősítette.

Elmarad a tölgyfaágégetés Szabadka központjában

Nem lesz tölgyfaégetés a pravoszláv karácsony előestéjén Szabadka főterén.

A pravoszláv karácsony előestéje
holnap, január 6-án lesz.
A pravoszláv karácsony napja január 7-én lesz.
Pravoszláv szokás szerint holnap reggel
tölgyfaágakat vágnak a hívek az erdőben.
Az indulás holnap reggel 8 órakor lesz
a makkhetesi erdőbe.
A tölgyfaág vágás holnap délelőtt
9:30-kor fejeződik.
A holnap esti felvonulás és a tölgyfaágégetés
elmarad Szabadka főterén.
A járványhelyzet miatt marad el
a holnap esti felvonulás és tölgyfaágégetés.
A szervezők döntését Szabadka polgármestere is megerősítette.


Tovább enyhítenek a szigorításokon

Június elsejétől 1000 főig lesz engedélyezett a gyülekezés nyílt helyeken - erről döntött ma a szerbiai egészségügyi válságstáb.

Ugyancsak hétfőtől lehetséges lesz a sporteseményeken való részvétel is, azzal, hogy be kell tartani az egyméteres távolságot az emberek között.
Darija Kisić Tepavčević, a Batut Közegészségügyi Intézet igazgatóhelyettese elmondta, hétfőtől elérhető lesz továbbá az országban az antitesttesztelés is, amely által kiderülhet, hogy ki az, aki már átesett a koronavíruson.
„A teszt ára 1200 dinár lesz, ilyen módon mindenki leellenőrizheti, hogy van-e antitestje erre a vírusra, illetve, hogy az elmúlt időszakban kapcsolatba került-e ezzel a vírussal. Ez a fajta tesztelés elérhető lesz az összes egészségházban, valamint minden közegészségügyi intézetben egész Szerbia területén.”
Arról már korábban döntöttek, hogy a PCR-teszt, amely a vírus jelenlétét mutatja ki, 6000 dinárba kerül. A válságstáb mai ülésén, amelyen Ana Brnabić szerb miniszterelnök elnökölt, egyhangúlag fogadták el az újabb enyhítő intézkedéseket a járványügyi helyzettel összhangban.

Tovább enyhítenek a szigorításokon

Szerbiában tovább enyhítenek a koronavírus-járvány miatt meghozott szigorításokon.

Június 1-jétől
1000 főig lesz engedélyezett
a gyülekezés nyílt helyeken.
Június1-je hétfő lesz.
Június 1-jétől engedélyezve lesz
az embereknek,
hogy sporteseményekre
menjenek.
A sporteseményeken
fontos lesz betartani
az emberek közötti
1 méteres távolságot.
A szigorítások enyhítése
azért van,
mert egyre kevesebb
az új koronavírusos beteg
Szerbiában.
Hétfőtől minden szerbiai
egészségházban kapható lesz
az antitest nevű
egészségügyi teszt.
Az antitestteszt megmutatja,
hogy az ember
volt-e koronavírusos.
Az antitestteszt ára 1200 dinár lesz.
Koronavírus teszt is
kapható lesz hétfőtől
a szerbiai egészségházakban.
A koronavírus teszt ára
6000 dinár lesz.


Az A (H3) típusú vírusfertőzést a fővárosban regisztrálták. A Batut Közegészségügyi Intézet közleményében kiemelik, a vírus megjelenése az év ezen szakaszában nem meglepő, noha tavaly laboratóriumi körülmények között nem bizonyosodott be a jelenléte.

A szakemberek szerint az influenza elleni védekezés legjobb módszere a védőoltás felvétele, és a szokásos, megfázás elleni óvintézkedések betartása. Amennyiben megjelennek a betegség első tünetei, legjobb a pihenés, a folyadékpótlás, esetleg lázcsillapító alkalmazása, de az antibiotikumok nem hatékonyak.

Megjelent az influenzavírus Szerbiában

Megjelent az idényjellegű influenzavírus Szerbiában.

Az idényjellegű azt jelenti, hogy a téli időszakban
jelenik meg az influenzavírus.
Az influenza 1 megfázásos betegség.
Az influenzás ember tüsszög, köhög,
folyik az orra és lázas.
Az idényjellegű influenzavírus Belgrádban már megjelent.
Belgrád Szerbia fővárosa.
Az orvosok szerint az influenza ellen
a legjobb védekezés, ha felvesszük
az influenza elleni védőoltást.
Ha megjelennek a betegség első tünetei
legjobb a pihenés, a meleg tea fogyasztása
vagy a lázcsillapító alkalmazása.


Nem szükséges a szülői kíséret a 16 és 18 év közöttiek oltásakor

A gyerekek védelmét is csak a védőoltás biztosíthatja. Erről beszélt a Közügyekben dr. Bohucki Nebojsa. A járványügyi szakember elmondta, egyelőre csak a 16 és 18 év közötti korosztályt oltják, de belátható időn belül a gyerekek is sorra kerülhetnek.

A 16 és 18 év közötti korosztály esetében nem szükséges, hogy a szülő elkísérje őket. Egyedül is felvehetik a vakcinát - tette hozzá a járványügyi szakorvos.
Mint fogalmazott: a járvány visszaszorításának egyetlen módja, hogy minél többen, gyorsan védetté váljanak. Bohucki szerint van elegendő védőoltás Szerbiában és Szabadkán is. Lehetőség van négyféle oltóanyag felvételére, akár bejelentkezés nélkül is. Amennyiben valakinek egy nap mégsem jutna vakcina, akkor másnap ismét érdemes próbálkozni. A járványügyi szakorvos a ma bejelentett enyhítésekről is beszélt.
„Az oltási kampány nagyon sikeres. Nemsokára elérjük a 40 százalékot, június végére pedig az 50 százalékot. Ez azt jelenti, hogy addigra minden második szerbiai állampolgár be lesz oltva, valamint lesznek olyanok is, akik átestek a betegségen és néhány hónapra kialakult a természetes immunitás náluk. Tehát ez a lazítás teljesen helyes. Mért ne lennének koncertek? Lehet, hogy Exit is lesz. Az még kérdéses, hogy ki mehet. Kell-e a védőoltás, vagy sem? Lassan visszatérünk a járvány előtti életünkhöz.”

Nem kell szülői kíséret a 16 és 18 év közöttiek oltásakor

A 16 és 18 év közötti fiatalok is felvehetik a koronavírus elleni védőoltást Szerbiában.

Nem szükséges szülői kíséret ahhoz,
hogy a 16 és 18 év közöttiek felvegyék
a koronavírus elleni vakcinát.
Egyedül is felvehetik a védőoltást.
A gyerekek védelmét is csak a védőoltás biztosíthatja.
Ezt Dr. Bohucki Nebojsa járványügyi
szakember mondta.
Jelenleg csak a 16 és 18 év közötti
fiatalokat oltják Szerbiában.
Várhatóan majd a gyerekek is megkaphatják
a védőoltást Szerbiában.
A járványügyi szakorvos szerint
fontos, hogy minél többen felvegyék
a koronavírus elleni védőoltást.
Így lehetne csak legyőzni a vírust.
A járványügyi szakorvos elmondta,
van elegendő védőoltás Szerbiában és Szabadkán is.
A lakosok 4 féle védőoltás közül tudnak választani.
Előzetes jelentkezés nélkül is
fel lehet venni a védőoltásokat Szabadkán.


Egyre több a szerencsejáték-függő középiskolás Szerbiában

Minden harmadik középiskolai tanulmányait megkezdő fiatal rendszeresen szerencsejátékozik - derül ki a Batut Közegészségügyi Intézet legújabb felméréséből.

A belgrádi függőségekkel foglalkozó speciális kórház munkatársa a Szerbiai RTV műsorában elmondta, hogy az utóbbi évtizedekben egyre nagyobb méreteket ölt a szerencsejáték-függőség. Dr. Olivera Sbutega Filipović kiemelte, hogy a függők általában a család, ismerőseik, vagy munkaadójuk nyomására jelentkeznek kezelésre. Hozzátette, hogy sokszor már a 18 évesek erős szerencsejáték-függőséggel jelentkeznek, ami azt jelenti, hogy a probléma kialakulása már sokkal korábban elkezdődött. A doktornő azt is elmondta, hogy nincs egy általános meghatározás arra, hogy milyen egy szerencsejáték-függő, mivel mindenkinek más a története, más korosztályhoz tartoznak, valamint a képzettségük szintjük is eltérő. A szerencsejáték-függőség a krónikus betegségek közé tartozik, amely az emberek egész életét végigkíséri, a betegeknek meg kell tanulniuk ezzel együtt élni és kordában tartani. A függőség kezelése alap esetben két éves folyamat, az első évben személyre szabott kezelések vannak, a második évben pedig csoportos terápián vesznek részt a betegek.

Sok középiskolás szerencsejáték-függő

Sok középiskolás szerencsejáték-függő Szerbiában.

Szerencsejáték például a lottózás, a sportfogadás,
a rulett és különböző nyerőgépek is.
A szerencsejátékért az ember fizet.
A szerencsejátékban az ember
pénzt tud nyelni, vagy
sok pénzt tud elveszíteni.
Szerencsejáték-függő az az ember,
aki úgy érzi muszáj mindig játszania.
Szerencsejáték-függő az az ember,
aki ideges, ha nem játszhat.
A szerencsejáték-függőknek orvoshoz kell menni.
Szerbiában sok a 18 éves középiskolás,
aki szerencsejáték-függő.
Szerbiában sok középiskolásnak
kell orvoshoz mennie
a szerencsejáték-függőség miatt.
A szerencsejáték-függőség nagyon veszélyes.
A szerencsejáték-függőség miatt az ember
elveszítheti az összes pénzét.


A könyvesboltok dolgozhatnak

Természetesen abban az esetben, amennyiben betartják a járványügyi intézkedéseket - közölte a szerb kormány.

Csak azoknak a könyvet áruló üzleteknek kell zárva tartaniuk, amelyek a bevásárlóközpontokban vannak. A könyvesboltok többsége nem volt tisztában azzal, hogy vonatkozik-e rájuk a nyitvatartásra vonatkozó korlátozás, emiatt pontosított a szerb kormány.

Dolgozhatnak a könyvesboltok

A szigorítások idején is dolgozhatnak a könyvesboltok Szerbiában.

Csak akkor dolgozhatnak
a könyvesboltok a szigorítások idején is,
ha minden járványügyi óvintézkedést
betartanak.
Ilyen óvintézkedés például
a maszk viselése, a távolságtartás
és a helyiség fertőtlenítése.
Csak azoknak a könyvesboltoknak
kell zárva lenniük, amelyek
bevásárlóközpontokban vannak.
Azok a könyvesboltok lehetnek
nyitva, amelyek külön üzletként működnek.


Az ünnepnapokon is folytatódik az oltás

A tervezett ütemben folytatódik az oltás az állami ünnepnapokon is.

Szerbia államiságának napja alkalmából február 15-e és 16-a, hétfő és kedd munkaszüneti napok, de nem lesznek elhalasztva az oltásra és az újraoltásra megkapott időpontok - áll a szerb kormány közleményében. A második adag vakcinát pontosan három hétre az első után kell beadni, és erről az érintettek egy nappal korábban kapnak értesítést. Nagyon fontos, hogy az emberek betartsák az időpontokat. Az érdeklődők továbbra is az eUprava portálon jelentkezhetnek a vakcinára, illetve a 0800 222 334 telefonszámon minden nap 8 és 20 óra között.

Az ünnepnapokon is lesz oltás Szerbiában

Az állami ünnepnapokon is folytatódik az oltás Szerbiában.

Hétfőn és kedden lesz
állami ünnep az országban.
Hétfő február 15-e lesz.
Kedd február 16-a lesz.
Szerbia államiságának az ünnepnapja lesz.
Ez a két nap munkaszüneti nap lesz,
ezért nem dolgoznak az iskolák,
a hivatalok és több üzlet is
zárva lesz.
A koronavírus elleni védőoltások
beadása ezen a 2 napon is
folytatódnak az országban.
Több helyen már a második
adag vakcinák beadása történik.
Ahhoz, hogy védve legyünk
a koronavírus ellen
2 adag védőoltást kell kapnunk.
A koronavírus elleni
védőoltásra jelentkezni kell.
Az eUprava internetes oldalon
lehet jelentkezni a vakcinára.
Telefonon is lehet jelentkezni
a védőoltásra a következő számon:
0800 222 334.
Fontos, hogy minden ember
betartsa a védőoltásra kapott időpontot.
Aki a második adag védőoltást
kapja, 1 nappal korábban
kap értesítést
a vakcina beadásának időpontjáról.


Meddig lehet tűrni az erőszakot?

A kapcsolatok velejárójának tartja az erőszakot a szerbiai fiatalok többsége – derül ki egy kutatásból.

A 17 éves, és az annál idősebb korosztályra jellemző, hogy akkor sem lépnek ki a párkapcsolatból, ha bántalmazzák őket – emelte ki Vera Despotović. A családterapeuta szerint az agresszív viselkedés fő oka a féltékenység, illetve a szülőktől látott rossz példa. A testi erőszak mellett gyakori a gyengébbik nem fenyegetése, illetve beteges ellenőrzése. A szakember elmondta, a videójátékok és a filmek is rossz hatással lehetnek a fiatalokra. A szülők felelősségét is hangsúlyozta a családterapeuta, az esetek többségében ugyanis a szülő nem segít gyermekének abban, hogy kilépjen egy rossz kapcsolatból.

Erőszakoskodás a párkapcsolatokban

Sok szerbiai fiatal azt gondolja, hogy 1 párkapcsolatban normális az erőszakos viselkedés.

Az erőszakos viselkedés
nem normális a párkapcsolatban.
Párkapcsolatban a szerelmes
férfi és nő van.
Erőszakos viselkedés az,
amikor megütünk valakit,
vagy csúnyán beszélünk valakivel.
Sok 17 éves szerbiai fiatal
a bántalmazás után is
együtt marad párjával.
Sok 17 évnél idősebb szerbiai
ember is együtt marad
a párjával a bántalmazás után.
Nem szabad erőszakoskodni
és bántalmazni senkit.
Agresszív viselkedés
sokszor a féltékenység miatt van.
Agresszív viselkedés a fiataloknál
sokszor azért van, mert a szülők is
agresszívan viselkednek.
Sokszor történik testi erőszak
a párkapcsolatokban.
Testi erőszak például
amikor a férfi megüti a nőt.
Nem szabad senkit sem
testileg bántalmazni.
Sokszor történik fenyegetés
a párkapcsolatokban.
Fenyegetés például,
amikor a férfi szóban
ijesztgeti a nőt, hogy megüti.
A férfinak és a nőnek
a párkapcsolatban is
szépen kell viselkedni egymással.


Fokozott ellenőrzés az utakon

Elkezdődött az az egyhetes nemzetközi közlekedésbiztonsági kampány, amely célja felhívni a figyelmet a biztonsági öv helyes használatára, és a gyerekek szabályszerű utaztatására.

Európa több országában, így Szerbiában és Magyarországon is fokozott rendőri jelenlétre lehet számítani az utakon. Tavaly Szabadka város, valamint Topolya és Kishegyes községek területén valamivel több mint 4000 szabálysértőt büntettek meg a biztonsági öv használatának elmulasztásáért. Aki nem köti be magát, 10 ezer dináros pénzbüntetésre számíthat. A szerb belügyminisztérium és a közlekedésbiztonsági ügynökség közös kampánya keretében, március 8-tól 14-ig egész Szerbia területén fokozottan ellenőrzik a közlekedési szabályok betartását.
Mindenkit arra kérünk, hogy kösse be magát és gyermekét is!

Szigorú ellenőrzések az utakon

A rendőrség 1 hétig szigorúan ellenőrizni fogja a szerbiai utakat.

Egész Európában szigorú
ellenőrzéseket szerveznek
a rendőrök az európai utakon.
Európa 1 kontinens, ahol
több ország helyezkedik el.
Magyarország és Szerbia is
Európában van.
Magyarországon és Szerbiában
is szigorúan ellenőrzik 1 hétig
a rendőrök az utakat.
A rendőrök ellenőrzik, hogy
a járművekben be van-e kapcsolva
a biztonsági öv.
A rendőrök ellenőrzik, hogy
az autókban a gyerekeket
biztonságosan utaztatják-e.
Tavaly a rendőrség több mint
400 sofőrt büntetett meg
Szabadka, Topolya
és Kishegyes község területén.
Tavaly 2020 volt.
A megbüntetett sofőrök
vezetés közben nem kapcsolták be
a biztonsági övet.
Aki nem köti be magát a biztonsági övvel,
annak 10.000 dináros büntetés jár.
A szigorú ellenőrzés az utakon
március 8-tól március 14-ig tart
egész Szerbia területén.
A felnőtteknek és a gyerekeknek is
nagyon fontos bekötni a biztonsági övet
utazás közben.


A hétvégén lesz a Dužijanca záróünnepsége

Augusztus 14-én és 15-én tartják a Dužijanca záróünnepségét Szabadkán. Az esemény látványos része vasárnap lesz.

18 órakor a Szent Mihály Ferences templomban hálaadó misével kezdődik, majd a város főterére való felvonulással folytatódik. Emellett művelődési műsorral is várják az érdeklődőket a szervezők. Suzana Kujundžić Ostojić a Bunyevác Nemzeti Tanács elnöke a rendezvény kapcsán kiemelte, ez az egyik legjelentősebb megmozdulás a bunyevácoknál: „Rendkívül jelentős, az egyik legtömegesebb és legnagyobb rendezvénysorozatunk. Április végén kezdődik, vagyis a Szent Márk-napi gabonaszenteléstől tart mostanáig.”

Holnap augusztus 14-e, szombat lesz.
Augusztus 15-e vasárnap lesz.
A záróünnepség legszebb programjai vasárnap várhatóak.
A Dužijanca aratóünnepséget jelent.
A Dužijanca idején hálát adnak az emberek
például az új kenyérért és a jó termésért.
Vasárnap délután 6 órakor
a Szent Mihály Ferences templomban
hálaadó misével kezdődik a Dužijanca záróünnepsége.
A mise után ünnepi felvonulás következik
Szabadka város főterére.
A látogatók érdekes műsorokat
és kirakodóvásárt láthatnak majd a záróünnepségen.
A Dužijanca a bunjevác nép nagy ünnepe.
Bunjevácok élnek Szabadkán is.
A bunjevác emberek számára nagyon
fontos ünnepség a Dužijanca.


Bezárt Szabadkán az újvárosházi oltópont

Alábbhagyott az érdeklődés Szabadkán a koronavírus elleni oltás iránt, ismertette kamerán kívül Ivanka Beoković, a Szabadkai Egészségház igazgatója.

Elmondta, már huzamosabb ideje jegyeznek jelentősen kevesebb érdeklődőt a koronavírus elleni immunizáción, ezért bezárták a szabadkai Új Városházán kialakított oltópontot, és más helyszínre tették át az oltást.
A koronavírus-járvány legjavában, az oltókampány kezdetén a szabadkai Új Városházán kialakított oltópont volt a koronavírus elleni országos oltási akció egyik központja Észak-Bácskában. A kampány kezdetén itt több orvos-ápoló csapat fogadta a gyakran hosszú, kígyózó sorokban várakozó embereket. Majd az oltakozási kedv egyre csökkent, és sorra szüntették meg az oltakozásra előrelátott helyszíneket, csapatokat. Idén tavasszal végül teljesen bezárta kapuit a szabadkai Új Városháza oltópontja. A Szabadkai Egészségház az oltakozni vágyókat ezentúl az intézmény 7-es számú rendelőjében várja.
Az oltakozók a 7-es számú rendelőben vehetik fel a Sinopharm vagy a Pfizer vakcinát. A koronavírus elleni oltókampány kezdete óta egyébként Szabadka lakosainak mintegy 49 százaléka vette fel valamelyik oltóanyag első és második dózisát, míg a harmadikra 30 százaléknyian jelentkeztek. Március 4-től a Szabadkai Egészségházban az oltóanyag negyedik, booster adagja is felvehető, ha a harmadik vakcina felvétele után letelt az előírt négy hónap. A negyedik ismétlő oltást Szabadkán eddig mintegy 300-an igényelték.
Torokfájás, láz, fejfájás, gyengeség, magas láz. Ilyen tünetekkel fordulnak sokan orvoshoz a Harambašić utcában még mindig működő covid-rendelőben. A múlt héten csaknem ezren. A betegek csaknem 70 százaléka első vizsgálatra érkezett, mintegy 160 személynél mutatták ki a koronavírus jelenlétét. Ez azt jelenti, hogy naponta mintegy 200 beteget vizsgál meg a rendelőben dolgozó öt orvos-ápoló csapat. A koronavírust kimutató gyorsteszt pedig naponta mintegy 30 embernél lesz pozitív. Az illetékes elmondta, a koronavírus mellett az influenzavírus és más kórokozók is fertőznek térségünkben az utóbbi időben.

Egyre kevesebb az érdeklődés Szabadkán a koronavírus elleni oltás iránt.

Ezt Ivanka Beoković, a Szabadkai Egészségház
igazgatója mondta.
Azt is elmondta, hogy már hosszú ideje
nagyon kevés ember veszi fel Szabadkán
a koronavírus elleni védőoltást.
Ezért zárták be a szabadkai
Új Városházán kialakított oltópontot.
Jelenleg másik helyszínre tették át az oltást.
Mostantól a Szabadkai Egészségház 7-es számú
rendelőjébe várják azokat,
akik fel akarják venni a koronavírus elleni vakcinát.
A 7-es számú rendelőben lehet felvenni
a Sinopharm vagy a Pfizer nevű vakcinát.
Március 4-től a Szabadkai Egészségházban
a koronavírus elleni védőoltás
negyedik adagját is fel lehet venni,
ha a harmadik vakcina felvétele után
letelt a 4 hónap.
A negyedik ismétlő oltást Szabadkán eddig
300 lakos vette fel.
A legtöbb lakos torokfájás, láz, fejfájás,
gyengeség tünetével megy orvoshoz
a Harambašić utcában még mindig működő
covid-rendelőbe.
Az orvosok elmondták, a koronavírus mellett
az influenzavírus és más vírusok is
fertőznek térségünkben az elmúlt időszakban.


Ugyan rendhagyó módon, de kedden megkezdődik a tanév

A vajdasági általános iskolákban is számos intézkedést kell betartaniuk a diákoknak, a tanároknak és az intézmények vezetőinek a koronavírus-járvány miatt.

Most még üresek az iskolapadok Vajdaság-szerte, azonban ez kedden megváltozik. Az oromhegyesi Arany János Általános Iskola is kinyitja kapuit a diákok előtt. Az intézménybe 114 diák kezdi meg a tanévet, és a házirend értelmében több óvintézkedést is be kell tartaniuk.
Vajda Attila, igazgató, Arany János Általános Iskola, Oromhegyes: „A minisztérium leírt mindent, hogyan kell viselkedni az iskolában, azonban sajátosságok vannak az iskolákban, mert nem egyformán néznek ki az épületek, nem egyformák a toalettek és így tovább. Tehát van a távolságtartás, a maszk használata kötelező, természetesen a kézfertőtlenítés és a kézmosás, hangsúlyozni kell, hogy nemcsak fertőtlenítjük a kezet, hanem meg is kell mosni.”
A magyarkanizsai székhelyű Jovan Jovan Jovanović Zmaj Általános Iskolában a helyi, a martonosi és az adorjáni diákokkal együtt mintegy 840 tanuló ül majd iskolapadba. A járvány terjedésének megelőzése érdekében a 15 főnél nagyobb létszámú osztályokat csoportokra osztották az intézményben.
Szepesi Zoltán, igazgató, Jovan Jovanović Zmaj Általános Iskola, Magyarkanizsa: „Alsóban ez azt jelenti, hogy az egyik csoport jön egy korábbi reggeli időpontban, a második csoport pedig egy későbbi, de még délelőtti időpontban. A felső osztályoknál pedig az egyik csoport jön egyik nap, a másik csoport másik nap, és addig, amíg az egyik csoport itt van, addig a másik csoportnak távoktatásban zajlik ugyanannak az anyagnak az elsajátítása, és délután még azoknak az óráknak a pótlása zajlik, amelyek nem fértek bele az órarendbe.”
Az online órákat a Magyar Nemzeti Tanács Távoktatás című új platformján osztályonként, illetve tantárgyanként csoportosítva találhatják meg a diákok.

Kedden kezdődik a tanév

Kedd szeptember 1-je,
holnap lesz.
Idén sok változással
kezdődik a tanév
a koronavírus-járvány miatt.
Idén 2020 van.
A koronavírus-járvány miatt
az iskolákban sok új szabályt
be kell tartaniuk
a tanároknak és
a tanulóknak is.
Ilyen szabály például
a maszk viselése,
a gyakori kézmosás,
a gyakori kézfertőtlenítés
és a távolságtartás.
Azokat az osztályokat,
ahol többen vannak,
mint 15 tanuló,
ott az osztályt
csoportra kell osztani.
Azért kell csoportra
osztani a 15 tanulónál
nagyobb osztályokat,
hogy 1 osztályban
ne legyen sok gyerek.
Így nincs sok tanuló
az osztályban
és kevesebb az esély,
hogy elkapja a gyerek
a koronavírust.
Vannak olyan iskolák,
ahol holnaptól
kombinált tanítás lesz.
Kombinált tanítás
azt jelenti,
hogy egyik héten
az iskolában van a tanulás,
másik héten az interneten
keresztül van a tanulás.
A Magyar Nemzeti Tanács
és a Pannon RTV
közösen felkészült
a távoktatásra.
Ez azt jelenti, hogy
a Magyar Nemzeti Tanács
internetes oldalán
tanórákat lehet nézni
a tanulóknak.
A Magyar Nemzeti Tanács
internetes oldalán
lehet megnézni
az előre elkészített
magyar nyelvű
távoktatási órákat:
https://tavoktatas.mnt.org.rs/


Ismét drágult az üzemanyag Szerbiában

A dízel 4 dinárral, míg a benzin 5-tel lett drágább.

A 95-ös benzinért az elkövetkező héten 180 dinárt kell fizetni, dízelt pedig 220 dinárért tankolhatunk.
Tegnap a szerb kormány október 31-ig meghosszabbította az üzemanyag-kivitelének tilalmáról szóló rendeletet.

Ismét megdrágult az üzemanyag Szerbiában

Tegnapi bejelentés szerint újra megdrágult az üzemanyag Szerbiában.

Tegnap október 14-e, péntek volt.
A dízel 4 dinárral, a benzin 5 dinárral lett drágább
a szerbiai töltőállomásokon.
Ez azt jelenti, hogy a következő 7 napban
a dízelért 220 dinárt kell fizetni.
A következő 7 napban a 95-ös benzinért
180 dinárt kell majd fizetni az országban.
A szerb kormány október 31-ig
meghosszabbította az üzemanyag kivitelének
tilalmáról szóló döntését is.
A szerb kormányban azok a politikusok vannak,
akik döntéseikkel irányítják az országot.


A kémény tisztítása életet menthet

A nyakunkon a fűtési szezon, ami egyúttal a kémények tisztításával is jár.

Magyarkanizsa községben is igénybe vehető a szolgáltatás, sőt a szakemberek ajánlják is, hiszen az elvégzésével komoly problémákat előzhetünk meg.
Kevés kémény füstöl még így október közepén, viszont várható, hogy hamarosan több helyen is begyújtanak. Az elmúlt években igencsak elnyúlt a tüzelési idény, ami még inkább igénybe veszi a kéményt. Emellett pedig igencsak megváltoztak a tüzelési formák, mely által még ajánlottabb elvégeztetni a kémények tisztítását. Magyarkanizsa községben ezt a szolgáltatást a Komunalac Kommunális Szolgáltató Közvállalat végzi. Éves szinten heti egy alkalommal, majd ahogy nő az igény, heti kettő, majd három napon.
A kémény tisztítása 860 dinárba kerül Magyarkanizsán, míg a műszaki ellenőrzésért 2640 dinárt kell fizetni.  Az ellenőrzés fontos, hiszen életet menthet. Magyarkanizsa községben kevés ilyen jellegű tűzesetet jegyeztek be az elmúlt időszakban - nyilatkozta Bajtai Balázs Magyarkanizsa község Tűzoltó Szövetségénem elnöke. Alapvetően két fajta kéménytüzet különböztethetünk meg: az egyik az úgynevezett koromégés, a másik pedig a kátránylerakódásból keletkezett égés.
Igaz az elmúlt időszakban sokat változtak a tüzelési formák, egyre többen választják a gázzal való fűtést, viszont ennek ellenére is ajánlott a kéménytisztítás, önmagunk és környezetünk biztonsága miatt. Ha gázzal fűtünk, évente egyszer ellenőriztetni kell a kéményt a kéményseprőkkel. Olaj vagy fatüzeléses kályha esetén évente kétszer van szükség felülvizsgálatra.
Vendégünk volt a téma kapcsán Juhász Vilmos, tűzbiztonsági szakértő, nyugalmazott tűzoltó.

Nagyon fontos a kémények tisztítása

A fűtési szezon kezdetével nagyon fontos kitisztítani a kéményeket.
A szakemberek ajánlják a kémények tisztítását,
mert ezzel komoly problémák előzhetőek meg.
Magyarkanizsa községében
a Komunalac Kommunális Szolgáltató Közvállalat végzi
a kémények tisztítását.
A kémények tisztítása 860 dinárba kerül Magyarkanizsán.
A kémények műszaki ellenőrzése 2640 dinárba kerül.
A szakemberek azt mondják,
a kémények ellenőrzése fontos, mert életet menthet.
Az elmúlt időszakban egyre többen választják
a gázzal való fűtést.
Ilyenkor is fontos a kémények tisztítása.
Ha gázzal fűtünk évente 1-szer ellenőriztetni kell
a kéményt a kéményseprőkkel.
Olaj vagy fatüzeléses kályha esetén évente 2-szer kell
ellenőrizni a kémény állapotát.


Hosszabbított nyitvatartás a temetőkben

Holnap, november 1-jén van mindenszentek, szombaton, 2-án pedig halottak napja. A katolikus hívők mindenszentek napján az összes szentről, míg a protestáns hívők az elhunytakról emlékeznek meg.

Ebben az időszakban az emberek kilátogatnak hozzátartozóik, szeretteik sírjához. A legtöbb temető ilyenkor meghosszabbított nyitvatartással üzemel. A mindenszentek és a halottak napja Szerbiában nem állami ünnep, vallási ünnepként tartják számon. Magyarországon a holnapi munkaszüneti nap.

Hosszabbított nyitvatartás a temetőkben

November 1-jén hosszabbított nyitvatartás lesz a temetőkben.

November 1-je holnap, pénteken lesz.
November 1-jén van mindenszentek.
November 2-án is hosszabbított nyitvatartás lesz a temetőkben.
November 2-án halottak napja van.
Mindenszentek napján az emberek kimennek a temetőkbe.
Az emberek virágot visznek a szeretteik sírjához.
Halottak napján is sokan mennek a temetőkbe.
A legtöbb temetőben hosszabbított nyitvatartás lesz ezen a 2 napon.
Szerbiában mindenszentek és hallottak napja vallási ünnep.
Szerbiában ezen a 2 napon is dolgoznak az emberek.
Magyarországon munkaszüneti nap van mindenszentek napján.


100 ezer üdülési utalványt osztanak ki jövőre

Ötszáz millió dinárt hagyott jóvá a szerb kormány a jövő évi üdülési utalványokra, 100 ezer utalványt osztanak ki egyenként 5000 dinár értékben.

Mint a korábbi években is, az utalványokat az adott év november 20-ig lehet felhasználni, a jogosultak köre pedig továbbra is a nyugdíjasok, a munkanélküliek, az egyetemisták, a támogatásokra szorulók, az ápolási díjra jogosultak, továbbá azok a munkaviszonyban levők, akiknek a havi bevétele nem haladja meg a 70.000 dinárt.
A szerb kormány csütörtöki ülésén többek között döntött a lisztet előállítók támogatásáról is, további valamivel több mint 190 millió dinárt biztosít a megsegítésükre.

A szerb kormány 100 ezer üdülési utalványt oszt ki jövőre a szerbiai lakosoknak.

Jövő év 2023 lesz.
A szerb kormányban azok a politikusok vannak,
akik döntéseikkel az országot irányítják.
Az üdülési utalványra a szerbiai lakosoknak
jelentkezniük kell.
Egy üdülési utalvány 5000 dinár értékű.
Az üdülési utalványt egy szerbiai
üdülőhelyen kell elkölteni.
Mint a korábbi években, így jövőre is
november 20-ig lehet majd felhasználni
az üdülési utalványokat.
Jövőre is a nyugdíjasok, a munkanélküliek,
az egyetemisták, a támogatásra szorulók,
az ápolási díjra jogosultak jelentkezhetnek
az üdülési utalványokra.
Jövőre is azok a munkaviszonyban levők
jelentkezhetnek az üdülési utalványokra,
akiknek a havi bevétele nem több 70 ezer dinárnál.


Ma van Đurđevdan, azaz Szent György napja

Ez a nap a szerb ortodox egyház jeles ünnepei közé tartozik, amelyet a Gergely naptár szerint május hatodikán ünnepelnek.

Az ikonokon Szent Györgyöt általában lóháton ábrázolják, amint éppen megöl egy sárkányt. Számos család védőszentje. A szerb nép körében ehhez a naphoz kötődik a legtöbb népszokás. Úgy tartják, hogy ma találkozik a tél és a tavasz. Ilyenkor gyógynövényekből koszorút fonnak, amit aztán folyóvízbe dobnak. A hiedelem szerint a koszorú, mint egyfajta szimbólum, egészséget, szeretetet és gazdag termést hoz a családnak. Đurđevdan az állattenyésztők ünnepe is, emiatt a régi szokásokat a hegyvidéken élők őrizték meg legtovább. Ez a nap a roma nemzetiségűek körében a legfontosabb ünnep. A hagyományok szerint ezen a napon otthonukat virágokkal és zöld ágakkal díszítik a tavasz tiszteletére. Szerbiában Szent György számos család védőszentje. Ezt a napot a templomban és otthon is megünneplik.

Ma van Đurđevdan

Ma van Đurđevdan, vagyis Szent György napja.

Ma május 6-a, szombat van.
Ez a nap a szerb ortodox egyház
fontos ünnepei közé tartozik.
Ezt a napot a Gergely naptár szerint
minden év május 6-án ünneplik.
Az ortodox hívek a Gergely naptárat követik.
Az ikonokon Szent Györgyöt általában
lóháton ábrázolják, amint éppen megöl egy sárkányt.
Az ikon olyan képet jelent, amelyek nagyon sokszor
szenteket ábrázolnak.
Ikonok főleg a templomokban láthatóak.
Szent György nagyon sok ortodox család védőszentje.
A szerb nép körében ehhez a naphoz kapcsolódik
a legtöbb népszokás.
Úgy tartják, hogy ma találkozik a tél és a tavasz.


Október a mellrák elleni küzdelem hónapja. A nőknél ez a leggyakoribb daganatos betegség, Szerbiában évente mintegy 4600 újabb esetet fedeznek fel.

Az újonnan diagnosztizált betegeknek mintegy 10-15 százalékánál már áttétes a betegség, ezért nagyon fontos a korai felismerés, és a szűrővizsgálatokon való részvétel – hangsúlyozta dr. Bagi Teodóra, a Szabadkai Közkórház onkológusa azon a sajtótájékoztatón, amelyet az Egymásért Egyesület képviselőivel együtt tartottak a szabadkai Városházán.
Az egyesület pénteken, október 20-án emléksétát tart az Egymásért Egyesület alapítója, Tanja Antić emlékére, és a melldaganat elleni küzdelem hónapja jegyében. Az érdeklődőket a Szabadság térre várják 16 óra 30 perckor, ahonnan majd elindul a séta a sugárúton keresztül a Sportcsarnokig.
Ágoston Gabriella, alelnök, Egymásért Egyesület: „Ha egy életmódváltással meg tudjuk őrizni azt a minőségi életünket, ami példát tud mutatni, hogy élni a betegséggel is lehet megfelelő kezelés mellett, akkor megtettük a dolgunkat. Ezt tesszük, és magunknak is olyan megfelelő életvitelt tudunk beállítani, ami folyamatos mozgást és folyamatos felépülést adhat nekünk. Ezért szeretnénk ezen a napon, 20-án minderről a megmozduláson belül is beszélgetni. Invitáljuk az érdeklődőket és mindenkit, aki úgy érzi, hogy ezt az üzenetet ő is tovább tudja adni, mert nemcsak magamért teszem, hanem a szeretteimért is.”

A mellrák korai felismerésére hívják fel a figyelmet pénteken Szabadkán.

Péntek október 20-a lesz.
Október a mellrák elleni küzdelem hónapja.
A mellrák daganatos betegség.
A daganatos betegségek nagyon veszélyesek.
A nőknél a mellrák a leggyakoribb daganatos betegség.
Szerbiában minden évben több mint 4 ezer
új mellrákos beteget regisztrálnak.
Nagyon fontos, hogy minél előbb felismerjék a mellrák meglétét.
Nagyon fontos, hogy a nők szűrővizsgálatokon vegyenek részt.
A szűrővizsgálat segítségével már korán kimutatható
a mellrák megléte.
Minél korábban kimutatják a mellrákot,
annál sikeresebben lehet gyógyítani.
Az Egymásért Egyesület pénteken
emléksétát tart Szabadka központjában.
Az emléksétát az Egymásért Egyesület alapítója,
Tanja Antić emlékére szervezik meg.
Az emléksétát a melldaganat elleni küzdelem
hónapja alkalmából szervezik meg.
Az érdeklődőket a Szabadság térre várják
péntek délután 4 óra 30 perckor.
A séta a sugárúton keresztül a Sportcsarnokig tart.


Drágul az autósiskola Szerbiában

Körülbelül 20 százalékos drágulásra lehet számítani a közeljövőben, az autósiskolák szerbiai egyesülete szerint.

Iparkodnia kell annak, aki még a régi áron szeretne megtanulni vezetni, mert hamarosan megdrágulhat az autósiskola Szerbiában. Belgrádban például most átlagosan 85 ezer dinár költségre kell számítani, de máshol sem sokkal olcsóbb az autóvezetés elsajátítása és a vizsgázás.
Ennél mindenképpen többe kerül majd az autósiskola. A drágítás óhatatlan, hiszen az üzemanyag literenkénti ára is nőtt 160 dinárról 200 dinárra.
Az új autók is drágultak mintegy 30 százalékkal. Az oktatás maga nem kerül többe, de aminek megemelkedett az ára, az az autóiskolában is megnöveli majd az árakat.
Mindent összevetve, körülbelül 20 százalékos drágulásra lehet számítani a közeljövőben - az autósiskolák szerbiai egyesülete szerint.

Drágul az autósiskola Szerbiában

Hamarosan 20 százalékos drágulás lesz
az autósiskolák szerbiai egyesülete szerint.
Igyekeznie kell annak, aki még a régi áron
szeretne megtanulni vezetni.
Belgrádban például most 85 ezer dinárba
kerül az autóiskola.
Szabadkán jelenleg még drágább
az autóiskola befejezése.
Ettől az ártól hamarosan még drágább lesz
az autóvezetés megtanulása és vizsgázás.
A drágítás az üzemanyag literenkénti árának
növekedése miatt lesz.
A drágítás az új autók árának növekedési miatt is lesz.


Nyílt napot tartott a zentai Petőfi Sándor Általános Iskola

A szeptemberben első osztályba iratkozó gyermekek szüleikkel beleshettek az iskola működésébe, megismerhették az intézményt és az ott dolgozó pedagógusokat.

Beszédes Bencét édesanyja és édesapja is elkísérte. Szeptembertől valószínűleg a zentai Petőfi Sándor Általános Iskola tanulója lesz. Bence stábunknak elmondta, hogy nagyon várja már az iskola kezdetét.
A szülők fontosnak tartják a nyílt napokat. Láthatják, hogy gyermekük milyen környezetben tölti az általános iskolás éveket.
Baráth Hajnal Anna, Zenta:  „Én úgy gondolom, hogy mindenképpen fontos az, hogy a gyerekek és a szülők is lássák, hogy mit tud nyújtani egy iskola. Úgy gondolom, hogy itt Zentán olyan kulturális értékek vannak, amelyek hozzájárulnak ahhoz, hogy minden szülő nyugodt szívvel írathassa be a gyerekét iskolákba. Természetesen nagyon fontosnak tartjuk, hogy magyar nyelven tanuljon gyermekünk, a magyar értékeket, kultúrát őrizze.”
A Petőfi Sándor Általános Iskolában jelenleg több mint 400 gyermek tanul – emelte ki Gordán Kolos, a Petőfi Sándor Általános Iskola igazgatója.
„Azt gondolom, hogy a szülőknek és gyermekeknek meg kell adni a lehetőséget, hogy megismerjék az intézményt, annak a belső terét, a munkáját, a leendő tanítókat, tanítónőket.”
A nyílt napon ügyességi játékokkal kedveskedtek a szervezők a gyerekeknek. A visszajelzések szerint szeptembertől 48 magyar és 7 szerb diák kezdi meg tanulmányait a Petőfi Sándor Általános Iskolában.

Nyílt napot tartott tegnap a zentai Petőfi Sándor Általános Iskola.

Tegnap február 22-e, szerda volt.
A szeptemberben első osztályba iratkozó
gyermekek és szüleik leshettek be
az iskola működésébe.
A szeptemberben első osztályba iratkozó
gyermekek és szüleik megismerhették
az iskolában dolgozó tanítókat és tanárokat.
A szülők fontosnak tartják a nyílt napokat.
Az ilyen alkalmakkor a szülők láthatják,
hogy gyermekük milyen környezetben fogja
az általános iskolás éveit tölteni.
A zentai Petőfi Sándor Általános Iskolában
jelenleg több mint 400 gyermek tanul.
A nyílt napon ügyességi játékokban vehettek részt a gyerekek.
Szeptembertől várhatóan 48 magyar
és 7 szerb diák kezdi meg tanulmányait
zentai a Petőfi Sándor Általános Iskolában.
A szülők fontosnak tartják, hogy gyermekeik
magyar osztályban tudjanak tanulni.


Ments életet, legyél véradó!

Véradási akciót tartott Horgoson a Vöröskereszt. Folyamatosan érkeztek az önkéntesek a helyi művelődési házba.

Harminchárom önkéntes véradó jelentkezett a horgosi művelődési házban, ebből ketten több mint 90 alkalommal adtak már vért. Hauk Andrea szerint náluk már szinte családi hagyomány a véradás.
Hauk Andrea, önkéntes véradó: „A szüleim mindig is véradók voltak, ez motivált. A másik, hogy segítsek másokon, mert soha nem tudni, hogy egy családtag vagy bárki pont az én véremre szorulhat rá.”
Az augusztusi véradási akció különösen fontos, mivel nyáron sokan szabadságon vannak, és könnyebben el tudnak jutni vért adni.
Molnár Anikó, önkéntes véradó: „Azért jöttem vért adni, mert már régóta készülök, de a munkahelyem mindig megakadályozott, mert mindig dolgoznom kellett. Az emberek segítése, ezzel is támogatom a betegeket.”
Az illetékesek elmondták, hogy minden vércsoportból hiány mutatkozik, ezért motiválják az embereket a jelentkezésre.
Baráth Szabolcs, Vöröskereszt Magyarkanizsa: „Véradásra jelentkezhet bárki, aki egészségesnek érzi magát, aki betöltötte a 18. életévét és úgy érzi, hogy segítene ezzel a gyógyulásra szorulókon.”
A mostani akció jó alkalom volt arra, hogy riporterünk is segítsen. Mecserik Anita életében először adott vért, de minden bizonnyal nem utoljára.
Egy véradás alkalmával három emberi életet menthetünk meg. Magyarkanizsa községben előre meghirdetett napokon 8 és 10 óra között várják a véradókat.

Ments életet, legyél véradó!

Tegnap véradási akciót szervezett a Vöröskereszt Horgoson.

Horgos 1 település Magyarkanizsa községben.
Tegnap augusztus 4-e, szerda volt.
A horgosi művelődési házban volt megtartva
a véradási akció.
33 önkéntes véradó jelentkezett tegnap az akcióra.
A 33 véradóból 2 olyan személy volt,
aki több mint 90 alkalommal adott már vért.
Vért adni fontos dolog.
Véradással 3 másik életet menthetünk meg.
Vért minden egészséges nagykorú tud adni.
Nagykorú az, aki betöltötte a 18. életévét.
Az augusztusi véradási akció nagyon fontos,
mert nyáron sokan szabadságon vannak,
és könnyebben el tudnak menni vért adni.
Minden vércsoportból hiány van,
ezért még fontosabb most vért adni.
A Vöröskereszt munkatársai arra bátorítják
az embereket, hogy minél többen menjenek el vért adni.
Magyarkanizsa községben előre meghirdetett napokon
reggel 8 óra és délelőtt 10 óra között
várják a véradókat.


A húsvéti szent három nap első napja

Nagycsütörtökön az utolsó vacsorára, az Oltáriszentség és az egyházi rend alapítására emlékeznek a keresztények.

A nagyhét második felébe értünk, ma van a húsvéti szent három nap első napja. Ezeknek a napoknak egyedi liturgiája van, amely az év összes többi liturgikus napjától különbözik. Nagycsütörtökön szentelik meg az olajokat, amelyeket a keresztelés, a bérmálás, a papszentelés, a templomszentelés és a betegek szentségének kiszolgáltatásakor használnak. Nagycsütörtök este a templomokban felidézik az utolsó vacsorát, Jézus elárultatását és elfogatását. A Dicsőségre minden templomban megszólalnak a harangok, a csengők, az orgona, majd a Glória után elnémulnak és csak nagyszombat este szólalnak meg újra.
A hagyomány szerint a harangok ilyenkor Rómába mennek, és megjelennek a szomorúság, a fájdalom jelei. A holnapi nap, nagypéntek Krisztus kereszthalálának napja.

Ma van nagyszombat

Ma van nagyszombat, húsvét ünnepének előnapja.

Ma március 30-a, szombat van.
Nagyszombat arra a napra emlékeztet,
amikor Krisztus holtteste a sziklába vájt sírban feküdt.
Jézus Krisztus harmadnapra,
vagyis húsvétvasárnap hajnalára feltámadt.
A nagyszombat az ünnepi előkészület ideje.
Nagyszombat a feltámadásra való várakozás és a csend napja.
Nagyszombaton a keresztény emberek
ellátogatnak az Úr Jézus sírjához és imádkoznak.
Ma szentmisét tartanak a keresztény templomokban.
Az ünnepi szentmise megtartása után sok templomban
a hívek számára Feltámadási körmenet szerveznek.


Penicillin allergiások, szoptatós anyák is felvehetik a Pfizer oltását

A szoptatós anyák is felvehetik a koronavírus elleni Pfizer/BioNTech védőoltást. Erről is beszélt a Pannon Televízió Közügyek című műsorában Dr. Bohucki Nebojsa.

A járványügyi szakorvos szerint az AstraZeneca és a Sinopharm oltás esetében sem tapasztalható ellenjavallat. A Közegészségügyi Intézet munkatársa elmondta: Észak-Bácskában a felnőtt lakosság több mint 35 százaléka élt már az oltás lehetőségével, egyben arra biztatta az embereket, hogy minél tömegesebben vegyék fel a vakcinát. Bohucki aláhúzta: az antibiotikumos kezelést követően lehet oltakozni, amint elmúlik a páciens láza. Szerbiában egyébként nincs lehetőség az oltóanyagok keverésére. Azaz, aki egyik fajta vakcinát felvette, az nem kérhet később másikat - tette hozzá a doktor: „Volt erről online konferencia tegnap, amit egész Szerbiában figyelemmel kísértek, a Batut Közegészségügyi Intézet munkatársa elmondta, hogy nem szabad a két oltást keverni hivatalosan. Tehát, aki ezt csinálja, és már történt ilyen, volt olyan, aki megtette, és pont ezért volt ez a konferencia, hogy tudatosítsák, ez törvényellenes. Tehát az első dózisnak és a második dózisnak azonos védőoltásnak kell lennie.”

Penicillin allergiások és a szoptatós anyák is felvehetik a Pfizer oltását

A penicillin allergiások is felvehetik a Pfizer/BioNTech nevű koronavírus elleni védőoltást.

A szoptatós anyák is felvehetik a Pfizer/BioNTech nevű
koronavírus elleni védőoltást.
Ezt Dr. Bohucki Nebojsa, járványügyi orvos
mondta el a Pannon Televízió
Közügyek című műsorában.
A járványügyi orvos szerint
az AstraZeneca és a Sinopharm védőoltás is megfelelő.
Dr. Bohucki Nebojsa azt tanácsolta az embereknek,
hogy minél többen vegyék fel
a koronavírus elleni védőoltást.
A járványügyi orvos azt is elmondta,
hogy aki antibiotikum gyógyszert szed,
az csak láz elmúlása
után veheti fel a vakcinát.
A járványügyi orvos arról is beszélt,
hogy Szerbiában nem lehet keverni a védőoltásokat.
Ez azt jelenti, hogy aki már az egyik fajta
vakcinát felvette, az nem kérhet később
másik fajta vakcinát.


Ebben a tanévben már nem lesz rendes oktatás Szerbiában

Mindezt Mladen Šarčević szerb oktatási miniszter nyilatkozta a Blicnek.

Šarčević hangsúlyozta, a diákok tanulás céljából már nem fognak visszatérni az iskolapadokba, hiszen az oktatás jelenleg is zajlik, online, a szünidő pedig már május végén megkezdődik.
Most az a feladat áll a minisztérium előtt, hogy megoldja a tanulók értékelését. Ami a végzősöket illeti, két-három hét múlva hozzák meg a döntést arról, hogyan lehet megoldani a helyzetet úgy, hogy biztonságos, ugyanakkor igazságos is legyen - fogalmazott az érettségizőkkel kapcsolatban.

Mladen Šarčević azt mondta, hogy ebben a tanévben már nem lesz rendes oktatás Szerbiában.

Mladen Šarčević a szerb
oktatási miniszter.
Az oktatás ugyanaz,
mint a tanítás.
A mostani tanévnek
2020. júniusig kellett volna,
hogy tartson.
A rendes tanítás
az iskolákban,
az osztálytermekben történik.
Most az oktatás
az interneten keresztül
történik Szerbiában.
A koronavírus-járvány miatt
történik az oktatás
az interneten keresztül.
Távoktatásnak nevezzük
az interneten keresztül
történő oktatást.
A szerb oktatási miniszter
azt is mondta,
hogy a nyári szünet
már május végén
megkezdődik.
A szerb oktatási miniszter
azt is mondta, hogy
2 vagy 3 hét múlva
döntenek arról,
hogy a végzős diákok,
hogyan fogják megírni
az érettségit.
Érettségit az általános iskola
8. osztályát fejező diákok írnak.
Az érettségi tudásfelmérő tesztet jelent.


Hosszabb őszi szünet és este 8-tól védettségi igazolvány

Ismételten felhívták a figyelmet az oltás fontosságára.

Az iskolákban az őszi szünetet a teljes jövő hétre meghosszabbítják - erről is döntött a szerbiai válságstáb. A válságstáb döntésének, valamint az Oktatási Minisztérium értesítésének értelmében a tartományi oktatási titkársága megváltoztatta a jelenlegi iskolai naptárat a vajdasági általános- és középiskolák számára. Ezért a vajdasági diákok november 8-tól 12-ig nem járnak iskolába, az első munkanap november 15-e, hétfő lesz. A titkárság kéri minden előírt intézkedés betartását és az összejövetelek korlátozását a megbetegedések csökkentésének és a tanév rendes folytatásának érdekében.
Az egyeztetés másik fontos kérdésköre a védettségi igazolvány volt.
A vendéglátóipari egységekben ezentúl 20 órától kérik a védettségi igazolványokat, de ugyanez vonatkozik a játéktermekre is. Dr. Darija Kisić Tepavčević, a köztársasági válságstáb tagja ismételten felhívta a figyelmet az oltás fontosságára.
"Láthattuk, hogy a védettségi igazolások bevezetése azokon a helyeken, ahol a legmagasabb a vírus terjedésének kockázata, ahol a fiatalok gyülekeznek, akiknél a legalacsonyabb az oltottság, nem nagy mértékben ugyan, de fontos eredményt hozott. Ugyanis emelkedett az első oltást felvevők aránya. Emiatt döntöttünk úgy, hogy meghosszabbítjuk a védettségi igazolás kötelezővé tételét a vendéglátóipari egységek esetében, este 20 órától. Azzal, hogy a vendéglátósok attól még a nap 24 órájában dolgozhatnak."

Hosszabb őszi szünet és este 8 órától védettségi igazolványok

Hosszabb őszi szünet bevezetéséről döntött tegnap a szerbiai válságstáb.

Tegnap november 4-e, csütörtök volt.
A szerbiai iskolákban az őszi szünetet
a teljes jövő hétre meghosszabbították.
Ez azt jelenti, hogy a gyerekek ma mennek utoljára iskolába,
majd november 15-én térnek vissza.
Ma november 5-e, péntek van.
November 15-e hétfő lesz.
A szerbiai válságstáb arról is döntött,
hogy este 8 órától kérik a védettségi igazolványokat
a szerbiai vendéglátóipari egységekben
és a játéktermekben is.
Vendéglátóipari egység például az étterem,
a kávézó, a pizzéria.
A védettségi igazolvány azt mutatja,
hogy az ember felvette a koronavírus elleni védőoltást.
A védettségi igazolvány azt mutatja,
hogy az ember volt már koronavírusos beteg.
A szerbiai válságstáb tagjai arra kérik az embereket,
hogy minél előbb vegyék fel
a koronavírus elleni védőoltást.
Az orvosok szerint a vakcina felvétele
az egyetlen megoldás a koronavírus ellen.


Hamvazószerda van

Ma van hamvazószerda, a nagyböjt kezdete. A templomokban ma tartják a hamvazkodást, vagyis a hívek homlokát hamuval hintik meg. Megkezdődik a visszafogottság, a lelki és testi megtisztulás, vagyis a böjt időszaka.

A hamvazószerda a nyugati kereszténységben a nagyböjt kezdőnapja, a húsvétvasárnaptól visszaszámolt 40. hétköznap. Ez a farsangi időszak utáni első nap.
Kovács Erzsébet, Kelebia: „A böjtöt betartom. Különben is egész évben pénteken betartjuk, de a mai napon különösen. Hamvazószerdán böjti ebéd lesz, a péntekeket megtartjuk, és készülünk a húsvétra. Vége a farsangnak, vége az örömnek. Lélekben és gondolatban készülünk a legnagyobb ünnepre, a húsvétra.”
A vidám mulatságokkal, bálozásokkal tarkított farsangi időszakot követően a böjttel jóval csendesebb hetek következnek, amikor egy kicsit visszavonulnak az emberek, és a befelé fordulás kerül a gondolatok középpontjába. A hamvazószerdai szentmisén hamuval rajzolnak keresztet a hívek homlokára.
Paskó Csaba, plébános, Kelebia: „A hamu, amely arra emlékeztet bennünket, hogy porból lettél és visszatérsz a porba, illetve azt, hogy az emberi élet az nem örök és a testi léttől egyszer majd a lélek megszabadul. De a hitünk az, amely majd erősít bennünket, hogy a lélek viszont él. A lélek az örök életű, Istentől kaptuk az élet ajándékát. És ezzel majd elszámolni tartozunk majd Istennek. Az embernek mindig egy óriási nagy lehetőség az élet. Egy óriási nagy ajándék, és minden velejáró szépsége.”
A nagyböjti időszakban az ember félre teszi azokat az elemeket, amelyek a földi élethez kötik, a természetfelettire, az Istenire koncentrál. A böjt pedig nem minden esetben a húsról való lemondást jelenti, hanem azt, hogy megpróbálunk úrrá lenni azokon az elemeken, amelyek irányítanak bennünket - tette hozzá Paskó Csaba.
A hamvazószerda kapcsán a Közügyekben Tojzán László atya volt a vendégünk.

Hamvazószerda van

Ma február 14-e, szerda van.
Hamvazószerda a húsvét előtti nagyböjt kezdete.
Böjt idején a keresztény hívek nem esznek például
húst, zsíros és édes ételeket.
A mai hamvazószerdai szentmisén
hamuval rajzolnak keresztet a hívek homlokára.
A hamu arra emlékeztet bennünket, hogy porból lettünk
és visszatérünk a porba.
A mai nappal megkezdődik a visszafogottság,
a lelki és testi megtisztulás, vagyis a böjt időszaka.
Hamvazószerda a nagyböjt kezdőnapja,
a húsvétvasárnaptól visszaszámolt 40. hétköznap.
Ez a farsangi időszak utáni első nap.
A hívek nagyböjt idején lélekben és gondolatban is
készülnek a legnagyobb ünnepre, a húsvétra.
Paskó Csaba arról beszélt, hogy a böjt nem mindig
a húsról való lemondást jelenti, hanem azt,
hogy megpróbáljuk legyőzni azokat az elemeket,
amelyek irányítanak bennünket.
Ilyen elem például az irigység, a gonoszság
vagy a gyakori mobilhasználat.
Paskó Csaba a kelebiai plébános.
A plébános ugyanaz, mint a pap.


Ismét lehet misézni, egyházi esküvőket és keresztelőket tartani

Két hónapos kényszerszünet után ismét miséznek a katolikus templomokban a hívek jelenlétével. Elsőáldozás és bérmálkozás egyelőre nem lesz, viszont esküvőket és keresztelőket újra lehet tartani.

A hívek között két méter távolságot kell tartani, de az is jelölve van, hogy mely padokban foglalhatnak helyet. Eddig a miséken maximum 50 személy vehetett részt, mára ezt a számot 100 főre emelték. Nehéz időszak volt ez a hívek számára, főképp azért mert a keresztény világ legnagyobb ünnepét, a húsvétot is elzárkózva tudták megünnepelni.

Újra lehet misét, egyházi esküvőket és keresztelőket tartani

A rendkívüli állapot miatt 2 hónapig nem lehetett miséket, egyházi esküvőket és keresztelőket tartani.

Újra misét tudnak tartani
a papok úgy,
hogy a hívek is
részt vesznek a misén.
Esküvőket és keresztelőket is
lehet tartani újra
a templomokban Szerbiában.
A templomokban
ki van jelölve,
hogy melyik padokba
szabad ülniük a híveknek.
A templomokban is fontos
betartani az emberek között
a 2 méteres távolságot.
Eddig a miséken
maximum 50 ember
vehetett részt.
Tegnap óta 100 ember
vehet részt a miséken,
a templomi esküvőkön,
és a keresztelőkön is.
Tegnap május 28-a,
csütörtök volt.
A templomokban
elsőáldozásokat
és bérmálkozásokat még
nem szabad tartani.


Húsvéti csomagokat osztott a Segítő Csipet Csapat

Kilencven szabadkai, bácskossuthfalvi és gunarasi gyerek kapott ma húsvéti csomagot a szabadkai Segítő Csipet Csapat jóvoltából.

A gyerekek énekelve várták a húsvéti nyuszit, közben Jónás Gabriella színész játékos foglalkozást tartott számukra. A csomagosztást követően tortával is megvendégelték a gyerkőcöket.
A gyerekeket reggelivel várta a szabadkai Segítő Csipet Csapat a Lányi Ernő Iparos Művelődési Egyesületben. A rendezvény célja, hogy minél több gyereknek örömet szerezzenek - mondták a szervezők.
Osztrogonác Hajnalka, csoportvezető, Segítő Csipet Csapat, Szabadka: „Minden rászoruló családon segítünk, akik hozzánk fordulnak, bármivel, amivel csak tudunk, segítünk. Nemcsak ez az egy célunk, hogy húsvétkor meg karácsonykor, hanem egész évben segítsünk ruházattal, bútorokkal, edényekkel, amit kérnek a családok.”
Nagycsaládban élő és szegény sorsú gyerekeket hívtak meg a rendezvényre, amelyen a kicsik egymást is szórakoztatták.
A húsvéti csomagosztást megelőzően rövid ünnepi műsorral kedveskedtek a gyerkőcöknek, elsőként a Bácskossuthfalváról érkezett 25 gyerek mutatkozott be.
Ezt követően Jónás Gabriella színész verses-énekes foglalkozást tartott. A gyerekek dalolva, énekelve, szavalva várták a húsvéti tapsifüles érkezését. A jókedv akkor hágott a tetőfokára, amikor megjött a húsvéti nyuszi. A gyerkőcöknek a csomagért cserébe verset kellett mondaniuk vagy fényképezkedniük a tapsifülessel. Molnár Csikós Lúcia karácsony előtt a Mikulástól, most pedig a nyuszitól is kapott ajándékot.
Molnár Csikós Lúcia, Szabadka:„- Minden ilyen ünnepségen szeretek részt venni, meg egy két alkalommal szoktam verset is mondani.
- Mi van a csomagban, amit kaptatok?
- Legtöbbször édesség meg ilyen kis plüssök.”
Izgatottan bontották ki a húsvéti ajándékot. A játéknak örültek a legjobban.
Csipak Dominik, Bácskossuthfalva:„- Ennek a macinak.
- Miért pont a macinak?
- Azért mert ez puha, és mindig macival szoktam aludni.
- És az édességek, amik benne vannak?
- Annak is örülök.”
A szabadkai Segítő Csipet Csapat a húsvéti csomagosztást követően tortával is vendégül látta a gyerekeket és szüleiket.

Húsvéti csomagokat kaptak a gyerekek a Segítő Csipet Csapattól

2019.04.06-án, szombaton, 90 gyerek kapott húsvéti csomagot.

A 90 gyerek a szabadkai Segítő Csipet Csapat szervezettől kapta a húsvéti csomagot.
A 90 gyerek a Lányi Ernő Iparos Művelődési Egyesületben kapta a húsvéti csomagot.
A Lányi Ernő Iparos Művelődési Egyesület Szabadkán van.
A 90 gyermek Szabadkáról, Bácskossuthfalváról és Gunarasról jött.
Bácskossuthfalva és Gunaras két falu Vajdaságban.
A Segítő Csipet Csapat egy szervezet, ahol az emberek segítenek a szegény családokon.
A Segítő Csipet Csapat egy szervezet, ahol az emberek segítenek a nagy családokon.
Nagycsalád az, ahol 3-nál több gyerek van a családban.
A Segítő Csipet Csapat Szabadkán van.
A Segítő Csipet Csapat ruhákat, bútorokat, edényeket ad a családoknak.
Szombaton a 90 gyerek húsvéti ajándékcsomagot kapott a Segítő Csipet Csapattól.
A húsvéti ajándékcsomagban édességek, plüssök, játékok voltak.
A 90 gyerekhez húsvéti nyuszi is jött.
A 90 gyerek verset mondott, énekelt, és fényképezkedett a nyuszival.
A gyerekek és a szülők nagyon örültek a húsvéti csomagosztásnak.
A Segítő Csipet Csapat mindig segít a családoknak.
A Segítő Csipet Csapat sokszor szervez programokat a családoknak.
A Segítő Csipet Csapat a Facebook-on is fent van.
Ezt a címet kell beírni a Facebook-ra:
Szabadkai segítő csipet csapat


Megnyílt a REKI Bácskossuthfalván

Úszó- és gyerekmedence, továbbá wellnessmedence várja a felfrissülni vágyókat minden nap 10 és 19 óra között. Hétvégén szezonnyitó partit szerveznek a bulizni vágyóknak.

Vidáman csobbantak a kristálytiszta vizű úszómedencékben a gyerekek a REKI nyitónapján.
Kiss Attila, Bácskossuthfalva: „Szeretünk ide járni, a barátaimmal jöttem és örülünk, hogy lehet már fürödni.”
Gyerekmedence és babapancsoló is várja a kisebbeket, aminek a szülők is örülnek.
Knoblauh Viktória, Bácskossuthfalva: „Nagyon örülünk, hogy megnyílt, igyekszünk elég sűrűn járni, inkább hétköznap. A kislányom most egy éves, úgyhogy nagyon örülünk, most majd még többet használjuk.”
Wellnessmedence, napernyők, napágyak, frissítő italok, nyári finomságok - a kikapcsolódni vágyóknak biztosított a felhőtlen szórakozás. Hétvégén szezonnyitó buli is lesz a REKI-ben.
Kucor Róbert, igazgató, REKI Kft., Bácskossuthfalva: „Lesz most hétvégén egy zenei fesztivál, dj-k jönnek pénteken és szombaton is várjuk majd este a vendégeket, aki egy kis kikapcsolódásra, bulizásra vágyik, illetve ezeket a bulikat igyekszünk kéthetente biztosan szervezni, majd egy ballagók buliját a következő hónap elején szervezni, illetve esti fürdők, amik szintén népszerűek.”
Gyerekeknek 5-től 14 éves korig 300 dinár a belépő, a felnőtt jegy pedig 400 dinár. A helyiek kedvezményesen, féláron csobbanhatnak, valamint szezonjegyek is igényelhetők.

Megnyílt a REKI Bácskossuthfalván

Tegnap újra megnyílt a REKI Bácskossuthfalván.

Tegnap június 13-a, hétfő volt.
A REKI-ben úszómedence, gyerekmedence,
babapancsoló és wellnessmedence is
várja a fürdőzni vágyókat.
A REKI minden nap délelőtt 10 órától
este 7 óráig van nyitva.
Péntek és szombat estére
szezonnyitó bulit szerveznek a REKI-ben.
Péntek június 17-e lesz.
Szombat június 18-a lesz.
Tervek szerint minden 2 hétben
szerveznek majd bulikat a fiatalok számára
a REKI-ben.
Már tegnap sok fürdőző volt a bácskossuthfalvi
REKI medencéiben.
A REKI területén napernyőket, napágyakat is lehet bérelni.
A REKI területén frissítő italokat
és nyári finomságokat tudnak vásárolni a fürdőzők.
Gyerekeknek 5-től 14 éves korig
300 dinár a belépőjegy.
A felnőtt jegy 400 dinár.
A bácskossuthfalvi lakosok kedvezményesen,
vagyis fél áron fürödhetnek a REKI-ben.


Lecsófesztivál az oromi szélmalom tövében

11 bográcsban főtt a lecsó vasárnap Oromon. A szélmalom tövében már 11. alkalommal rendezték meg a gasztronómiai fesztivált. Az eseményt a helyi Varázsfalatok Egyesület szervezte meg.

A lecsót szinte mindenki szereti. A fesztiválon volt, aki hússal készítette el az ételt, míg mások köretként tálalták, mellé pedig roston sült húst kínáltak. Az oromi Konc Mónika már többször részt vett az eseményen.„Mindenféléből főztünk már lecsót. Volt, hogy sima lecsót és mellé sütöttünk rostélyost, vagy csirke combokkal, de volt mangalica csülökkel. Most csirkehússal csináltuk és pászkadarával, ami nagyon egészséges és azzal van befőzve.”
A helyi Varázsfalatok Egyesület tagjai évről évre azon fáradoznak, hogy minél több embert kicsalogassanak a fesztiválra.
Dobó Mária, elnök, Varázsfalatok Egyesület, Orom: „11. alkalommal rendezzük, szervezzük meg ezt a Lecsófesztivált. Több csapat van, 11, akik részt is vesznek. Igaz többen jelentkeztek, de valamiért lemaradtak, de elég nagy létszámú csapatokról van szó.”
Az ételeket háromtagú zsűri bírálta el és osztotta ki az érte járó díjat.

Megtartották a lecsófesztivált Oromon

Vasárnap tartották meg 11. alkalommal a lecsófesztivált Oromon.

Vasárnap július 30-a, tegnap volt.
Az oromi szélmalomnál tartották meg a lecsófesztivált.
Összesen 11 bográcsban főtt a lecsó vasárnap Oromon.
Az eseményt az oromi Varázsfalatok Egyesület szervezte meg.
A lecsót nagyon sokan szeretik,
ezért nagyon gyorsan elfogyott tegnap a fesztiválon.
Volt, aki hússal készítette el az ételt,
és voltak olyanok is, akik köretként tálalták,
mellé pedig sült húst kínáltak.
Az ételeket 3 tagú zsűri értékelte.
A legfinomabb lecsót főző csapatot díjjal jutalmazták.
Sokan voltak kíváncsiak tegnap az oromi lecsófesztiválra.
Jó hangulatban múlt el tegnap a lecsófesztivál Oromon.


2100 hely várja a leendő vajdasági magyar középiskolásokat

A következő tanévre több mint 2100 férőhelyet irányoztak elő a vajdasági középiskolai magyar osztályokban. Az oktatási minisztérium honlapján már megjelent az erre vonatkozó pályázat.

A tavalyi évhez viszonyítva idén egy osztálynyival több tanulónak biztosítanak helyet - hangsúlyozta Vicsek Annamária oktatási államtitkár a Szabadkai Magyar Rádió Napindítójában. Hozzátette, a szakok indítása során a legfontosabb szempontok a munkaerőpiac szükségletei és a továbbtanulási lehetőségek, de az iskolák meglévő szakkáderét és a gyerekek érdeklődését is szem előtt kell tartani.
„Tavaly 2060 körül volt a jóváhagyott osztályoknak a száma, viszont a szabadkai Kosztolányi Dezső Gimnáziumban a színház- és audiovizuális művészetek szak pluszként jelent meg az idén. A Vegyészeti-Technológiai Iskola kínál még egy új szakot, ez a bűnügyi technikus szak. A többi középiskola esetében pedig Vajdaság-szerte minden iskolában nagyjából ugyanazok a szakok jelennek meg, mint az elmúlt években, azzal a különbséggel, hogy egy-két helyen az új tanterv szerinti szakokat indítják, és ezekben az esetekben egy kicsit megváltozott a nevük, de általánosságban az mondható el, hogy mindazok a szakirányok, amelyek az egészségügyi, elektrotechnikai, kereskedelmi, közlekedési, élelmiszeripari, vegyészeti, vendéglátóipari területen a korábbi években megjelentek, azok mind most is jelen vannak. Hároméves szakmunkásképző szakirány is rengeteg van.”

Több mint 2 ezer hely várja a leendő vajdasági magyar középiskolásokat

A következő tanévre több mint 2100 szabad hely van a vajdasági középiskolák magyar osztályaiban.

A következő tanév szeptembertől kezdődik.
Tavaly 2060 szabad hely volt
a vajdasági magyar középiskolákban.
Idén a szabadkai Kosztolányi Dezső Gimnáziumban
a színház- és audiovizuális művészetek nevű szak miatt
új magyar osztály nyílik.
Idén 2022 van.
A Vegyészeti-Technológiai Iskolában is
nyílik új szak, ez a bűnügyi technikus szak lesz.
A többi vajdasági középiskolában
maradnak a megszokott szakok.
Vajdaságban 3 éves szakmunkásképző
szakirányból is sokat lehet választani.
Szakmunkásképző középiskolában
tanulnak például a jövőbeli ácsok,
varrónők, piktorok.
Az oktatási minisztérium internetes oldalán
már megjelent a középiskolákba való
jelentkezéshez szükséges pályázat.
Az oktatási minisztérium internetes oldala a következő:
https://www.mpn.gov.rs/


Megnyílik az összes határátkelő

Megnyílik az összes határátkelő Szerbia és Magyarország között - jelentette be Facebook-bejegyzésében Pásztor István. A Vajdasági Magyar Szövetség elnöke azt írja, június 23-ától az összes határátkelő dolgozni fog a két ország között.

Szerda reggel 7 órától újra szabad az átlépés a Horgos 2-Röszke 2, a Rábé-Kübekháza, valamint a Rastina-Bácsszentgyörgy átkelőhelyeken is, a megszokott nyitvatartási rend szerint. Nagy öröm mindannyiunknak, az élet normális kerékvágásba terelésének újabb, nagy megerősítése - írta bejegyzésében Pásztor István. Köszönöm mindenki türelmét, a döntéshozók megértését, nyitottságát. Csak megértéssel, kitartással, munkával és közös erőfeszítéssel tehetjük jobbá a mindennapjainkat - zárta sorait a VMSZ elnöke.

Megnyílik az összes határátkelő

Megnyílik az összes határátkelő Szerbia és Magyarország között.

Ezt Pásztor István jelentette be Facebook oldalán.
Pásztor István a VMSZ elnöke.
A VMSZ a Vajdasági Magyar Szövetség rövidítése.
A VMSZ elnöke azt írta, hogy június 23-tól
az összes határátkelő dolgozni fog
a 2 ország között.
Június 23-a, szerda lesz.
Szerda reggel 7 órától újra szabad lesz az átlépés
a Horgos 2 – Röszke 2,
a Rábé – Kübekháza és
a Rastina – Bácsszentgyörgy határátkelőn is
a megszokott nyitva tartás szerint.
Pásztor István leírta, nagy öröm,
hogy újra dolgozni fog az összes határátkelő
Szerbia és Magyarország között.
Pásztor István megköszönte az emberek
eddigi türelmét.
Az összes határátkelő meg fog nyílni
Szerbia és Magyarország között,
ezért várhatóan nem lesznek olyan nagy várakozások,
mint korábban.
A koronavírus-járvány miatt korábban
csak 2 határátkelő dolgozott
Szerbia és Magyarország között.


53 ezerrel kevesebb szerbiai lakossal kezdtük meg a 2021-es évet

14 százalékkal volt magasabb az elhalálozás 2020 folyamán, mint az előző évben, összesen majdnem 115 ezren haltak meg, ugyanakkor kevesebb gyerek is született.

A legtöbben tavaly decemberben haltak meg, szám szerint 17 ezren, ami a duplája az előző évinek. Az újszülöttek száma tavaly 61.693 volt, csaknem 3 százalékkal kevesebb, mint 2019-ben.
Vladimir Nikitović demográfus: „Amikor természeti katasztrófákról, háborúkról van szó, tehát olyan időszakokról, amikor nehéz megvalósítani a tervezett reprodukciót, az emberiség úgy oldja meg, hogy azok után az időszakok után, amikor a halasztás mellett dönt, később bepótolja azt, és nagyon gyakran a számok kedvezőbbek lesznek, mint amilyenek korábban voltak.”

Sokkal kevesebb szerbiai lakossal indult a 2021-es év

Összesen 53.000-rel kevesebb szerbiai lakossal indult a 2021-es év.

A tavalyi évben
sokkal több ember
halt meg, mint 2019-ben.
Tavaly 2020 volt.
A 2020-as évben
sokkal kevesebb
gyermek született
az országban,
mint a 2019-es évben.
A legtöbb személy
2020 decemberében halt meg
Szerbiában.
17.000 ember
halt meg
tavaly decemberben
Szerbiában.
Vladimir Nikitović
szerb demográfus
szerint sokan
a járványhelyzet miatt
nem mertek gyereket
vállalni a 2020-as évben.
Ezért is születhetett
kevesebb gyermek
a tavalyi évben
Szerbiában.
Tavaly azért is
halt meg több ember,
mert rossz volt
a járványhelyzet
az egész országban.
A demográfus szerint
ahogy elmúlik
ez a rossz időszak,
a születési számok
növekedhetnek
és a halálozási számok is
csökkenhetnek
az országban.
Demográfus az az ember,
aki a népesség
növekedésével és
csökkenésével foglalkozik.
A demográfus azt kutatja,
hogy a változások
hogyan hatnak a népességre.


A hétfői volt tehát az utolsó olyan nap, amikor a Királyhalom-Ásotthalom határátkelő hosszabbított nyitvatartással üzemelt, keddtől, azaz mától visszaállt a szokásos, 7-19 óráig tartó munkarend.

A többi közúti határátkelőhelyen is reggel 7 és 19 óra között lehet áthaladni, kivéve a Horgos-Röszke közúti átkelőt, amely 5-től 23 óráig üzemel.
Az illetékesek tájékoztatása szerint a szerb-magyar határszakaszon legközelebb pünkösdkor kell majd intenzív forgalomra számítani.

Ismét a megszokott munkaidőben dolgozik a Királyhalmi határátkelő

Mától ismét a megszokott munkaidőben dolgozik a Királyhalom-Ásotthalom határátkelő.

Ma május 7-e, kedd van.
A hétfői nap volt az utolsó nap,
amikor hosszabbított nyitvatartással dolgozott
a Királyhalom-Ásotthalom határátkelő.
Hétfő május 6-a, tegnap volt.
Mától újra reggel 7 órától este 7 óráig dolgozik
a Királyhalom-Ásotthalom határátkelőhely.
A többi közúti határátkelőhely is
reggel 7 óra és este 7 óra között várja az utasokat.
Csak a Horgos-Röszke közúti határátkelő dolgozik
reggel 5 órától este 11 óráig.
A szerb-magyar határszakaszon legközelebb
pünkösdkor kell majd nagyobb forgalomra számítani.
Pünkösd május 19-én lesz.